23 январь, 2020, 14:49 2500\nТеглар:Муроджон Аҳмадалиев | Бокс | DAZN\nМуроджон Аҳмадалиев чемпионлик учун рингга кўтарилади.\nКўҳна Чуст шаҳрида туғилиб ўсган профессионал боксчи Муроджон Аҳмадалиев ўзи ва ўзбек бокси учун тарихий ҳодисадан бир қадамда. Уни WBA ва IBF версиялари бўйича жаҳон чемпиони унвонидан 1 ҳафта ҳамда амалдаги чемпион Дэниэл Роман билан бўлиб ўтадиган 1 жанг ажратиб турибди. Иккинчи энг енгил вазндаги профессионал бокс учрашуви АҚШ Флорида штатининг Маями шаҳридаги Island Gardens Меридианида бўлиб ўтади.\n2018 йил 23 январь, Тошкент – Пайшанба, 30 январь куни 12 раундли беллашувда амалдаги чемпион Дэниэл Роман ва IBF (International Boxing Federation World Super Bantam Title)ва WBA (World Boxing Association Super World Super Bantam Title) унвонларига даъвогар Муроджон Аҳмадалиев учрашади. Боксчилар аслида 2019 йилнинг 13-сентябрида учрашишлари лозим эди, лекин ўшанда Дэниэл Роман чап елкаси жароҳати туфайли жангдан олинди ва ўз унвонларини ҳимоя қилишдан бош тортишга мажбур бўлди.\n2018 йилнинг 3 мартида Нью-Йоркда «Мир Бокса» промоутерлик компанияси 23 ёшли истиқболли боксчи Муроджон Аҳмадалиев билан махсус шартнома имзолади. Боксчи дебют жангини 2018 йилнинг 10 мартида «MJ» тахаллуси остида, Давид Пазни биринчи раунднинг ўзида нокаутга учратиб ўтказди.\n2019 йилнинг cентябрида, Роман мажбурий таътилда бўлган вақтида, Аҳмадалиев машҳур боксчи Уилнер Сото билан жанг ўтказиб, колумбиялик боксчини нокаутга учратди. Жанг саккиз раундга мўлжалланган эди, бироқ рефери бир томонлама ҳужумни тўхтатган ҳолда уни тўртинчи раунддаёқ якунлади. Ўзбекистонлик боксчи учун ушбу ғалаба профессионал боксдаги етти ғалабадан еттинчиси (олтитасида нокаут билан) бўлди.\nЎзининг 25 ёшида Аҳмадалиев ҳаваскор ва профессионал бокс тарихига кирди. 2015 йилда Дохада ўтказилган жаҳон чемпионатида кумуш, 2016 йилда Рио де Жанейрода ўтказилган Олимпия ўйинларида бронзани қўлга киритган боксчи қисқа вақт ичида – 1,5 йилда – профессионал рингга янги келган боксчидан чемпионликкача йўлни босиб ўтди: 2019 йилнинг августида спортчи иккинчи энг енгил вазнда WBA InterContinental чемпионлик камарининг соҳибига айланди.\nWBA ва IBF версияси бўйича жаҳон чемпиони унвонидан Чустлик боксчини 1 ҳафта ҳамда амалдаги чемпион Дэниэл Роман билан 1 та жанг ажратиб турибди.\nДэниэл Роман (Daniel «The Baby Faced Assassin» Roman, 29 ёш, бўйи 165 см, вазни 55,34 кг, ўнг қўл) 2010 йилда 20 ёшида дебют жангини ўтказган. Сўнги бор 2013 йилда мағлуб бўлган ва шундан сўнг 19 маротаба ғалабага эришган. Унинг профессионал рекорди 30 жангдан иборат: 27 ғалаба (10 та нокаут), 2 мағлубият, 1 дуранг.\nИккинчи энг енгил вазнда профессионал бокс беллашуви АҚШ, Флорида штати, Маямида Island Gardens Меридианида бўлиб ўтади. Ўз карьерасида катта аҳамият касб этадиган жангга Аҳмадалиев мураббийи Джоэл Диас – енгил вазн тоифасида Мексика-Америка собиқ профессионал боксчиси билан тайёргарлик кўрмоқда. Ҳозирги кунда Диас бокс бўйича энг яхши мураббийлардан бири ҳисобланади. Боксчининг манфаатлари устидан менеджер Вадим Корнилов иш юритади.\nBuka спорт кийимлари халқаро бренди DAZN (Буюк Британия) стриминг тизимидан жанг трансляциясини харид қилди ва ҳуқуқларни МТРКнинг Спорт телеканалига беғараз тақдим этди. Шундай қилиб, ўзбекистонлик томошабинлар мамлакат учун энг шов-шувли спорт ҳодисасидан тўғридан-тўғри трансляцияни давлат телеканалида, жума, 31 январь куни эрталаб соат 7 да (GMT +5) томоша қилишлари мумкин.\nРингларни титратган залворли зарбалар\nФото Муроджон Аҳмадалиев тантанали равишда кутиб олинди (Фоторепортаж)


Бугун адлия бўлимлари жамиятда нима ўзгариш қилаяпти? Жойларда одамлар улар фаолиятидан розими? | insonvaqonun.uz\nБош саҳифа/Адлия идораларида/Бугун адлия бўлимлари жамиятда нима ўзгариш қилаяпти? Жойларда одамлар улар фаолиятидан розими?/Бугун адлия бўлимлари жамиятда нима ўзгариш қилаяпти? Жойларда одамлар улар фаолиятидан розими?\nБугун адлия бўлимлари жамиятда нима ўзгариш қилаяпти? Жойларда одамлар улар фаолиятидан розими?\nМақсадимиз одамлар оғирини енгил қилиш, уларга муносиб шароитлар яратишга ҳисса қўшиш\nПРЕЗИДЕНТИМИЗНИНГ “Давлат ҳуқуқий сиёсатини амалга оширишда адлия органлари ва муассасалари фаолиятини тубдан такомиллаштириш чора-тадбирлари тўғрисида”ги Фармони ва “Адлия вазирлиги фаолиятини тубдан такомиллаштиришга доир ташкилий чора-тадбирлар тўғрисида”ги Қарори ҳуқуқий ислоҳотларнинг янги поғонага кўтарилишига асос бўлди.\nМазкур Фармон ва Қарорга асосан адлия органларининг туман, шаҳарлар бўйича бўлимлари ташкил этилиши мамлакатимизнинг ҳуқуқий сиёсатини жойларда, айниқса, чекка ва олис туманларга тўлақонли етказиш ва энг муҳими, ҳаётга татбиқ этиш имконини яратганлигини алоҳида эътироф этиш мумкин.\nШундай экан, бугунги кунда жойларда ташкил этилган адлия бўлимлари ўз фаолиятини жонлантиришга мослашиб олдиларми? Уларни одамлар тушунишаяптими, англашаяптими? Энг муҳими, уларга ишониб мурожаат қилишаяптими? Бу мурожаатларнинг самараси нечоғлик? Бундан кейин ҳар ойда бир марта жойлардаги адлия бўлимлари иш фаолиятини ёритиб боришга ҳаракат қиламиз ва ҳудудий адлия бошқармалари раҳбарларини ҳам бу ишга жиддий қарашларини ва таҳририят билан мунтазам алоқа ўрнатишига умид қиламиз. Бугун адлия тизимидаги ҳар бир муассаса ёхуд бошқармалар ўз ишига жамиятда менинг ўрним қандай аҳамиятга эга, деб қарашини ҳаётнинг ўзи тақозо қилмоқда. Шундай экан бу саволга жавоб топиш учун туман адлия бўлимлари фаолиятини кенг талқин қилиш мақсадга мувофиқ, деб ўйлаймиз.\nҚуйида айрим туман адлия бўлимлари фаолиятига назар ташладик.\nҲуқуқий сиёсат ҳақиқий сиёсатга айланмоқда\nҲудуди кенглиги жиҳатидан республикамизда Қорақалпоғистондан кейин иккинчи ўринда турадиган Навоий вилоятида ҳам 2 та шаҳар ҳамда 8 та туманда адлия бўлими ташкил этилди. Бўлимларда малакали, тажрибали кадрларнинг фаолият юритаётганлиги қабул қилинаётган қонун ва қарорларни халқнинг барча қатламларига етиб боришини таъминлаш билан бир қаторда халқнинг дардини эшитиш, уларнинг муаммоларини жойида ҳал этишга имкон бераётганлиги аниқ. Фуқаролар ўзларини қийнаётган барча муаммолар юзасидан адлия бўлимларига мурожаат қилаётганлигини биргина Конимех тумани мисолида кўришимиз мумкин.\nЭлбек ФАЙЗУЛЛАЕВ, Конимех туман адлия бўлими бошлиғи:\n— Салкам 30 000 аҳоли истиқомат қилаётган кўп миллатли туманнинг Учтепа, Гулистон маҳалла фуқаролар йиғинлари ва Бешқудуқ аҳоли пункти туман марказидан 250 километр, вилоят марказидан эса 280 километр олисда жойлашган. Аҳоли яшаш пунктлари оралиғидаги масофаларнинг кенглиги фуқаролар учун барча соҳаларда қийинчиликлар туғдираётганлиги табиий эди. Адлия бўлимларининг ташкил этилиши, албатта, халқ манфаати учун, уларнинг ҳақ-ҳуқуқларини ҳимоя қилиш учун хизмат қилади.\nБўлимимиз ташкил этилганидан буён тумандаги корхона, ташкилотлар, коллежлар, мактаблар, мактабгача таълим муассасаларида 18 маротаба тарғибот тадбири ташкил этилди ва уларда 1350 нафар фуқаро иштирок этиб, ўзларини ўйлантириб келаётган саволларига ҳуқуқий жавоб олдилар.\nБирлик, Наврўз, Шодибек, Гулистон, Янги ғазғон овул фуқаролар йиғинларида сайёр тарғибот тадбирлари ташкил этилиб, фуқароларнинг оғзаки мурожаатларига ҳуқуқий тушунтиришлар берилди.\nШунингдек, қисқа муддатда 4 та ариза тушган бўлиб, уларнинг ечимини топишга алоҳида эътибор қаратилди.\nНарбек ТАШПУЛАТОВ, мурожаат муаллифи:\n— Туман савдо-саноат палатасида ишлаган 3.400.000 сўм ойлик иш ҳақимни бир неча йиллардан буён Навоий вилоят савдо-саноат палатасидан ололмай қийналиб, сарсон-саргардон бўлиб юргандим. Туман адлия бўлими ташкил этилиб, улар томонидан жойларда ўтказилаётган тарғибот тадбирлари орқали муаммолар ечим топаётганлигини эшитиб, бўлимга мурожаат қилдим. Туман адлия бўлими томонидан фуқаролик ишлари бўйича Навбаҳор туманлараро судига даъво аризаси киритилиб, ойлик маошимни ундириб бериш чоралари кўрилди.\nАдолат йўлида хизмат қилаётган адлия идоралари ҳамиша халқнинг оғирини енгил, мушкулини осон қилаётганлигидан хурсандмиз.\nДарҳақиқат, Юртбошимиз халқимизнинг адолат устувор бўлган давлатда яшаши учун барча чора-тадбирларни кўрмоқда. Хуқуқий сиёсатни ҳақиқий сиёсат даражасига кўтариш борасидаги кенг кўламли ислоҳотлар юртимиз тинчлиги, ҳалқимиз фаровонлиги учун хизмат қилмоқда. Зеро, адолат қанот ва ҳамроҳ бўлган жойда, албатта, ҳақиқат қарор топади, ҳақиқат қарор топган жойда эса шикоятга ҳам, норозиликка ҳам асло ўрин қолмайди.\nИброҳим ХАТАМОВ, Нурафшон шаҳар адлия бўлими бошлиғи:\nҲокимлик ва давлат ташкилотлари ходимларига ҳуқуқий маслаҳатлар берилмоқда\n— Нурафшон шаҳар адлия бўлимининг қисқа муддатли фаолияти давомида 12 маротаба ҳуқуқий тарғибот тадбирлари ўтказилди. Ушбу тадбирларда иштирок этган давлат органлари ва ташкилотларининг 20 нафардан ортиқ масъул ходимларига, қабул қилинган 16 та янги норматив-ҳуқуқий ҳужжатнинг мазмун-моҳияти тушунтириб ўтилди.\nШунингдек, бўлим томонидан ҳокимларга ҳамда давлат органлари ва ташкилот раҳбарларига 6 та норматив-ҳуқуқий ҳужжатни амалиётда қўллаш масалалари бўйича маслаҳатлар берилди.\nАҳолининг ҳуқуқий муаммоларини аниқлаш бўйича 7 маротаба жамоатчилик сўрови ўтказилган бўлиб, аниқланган муаммоларни бартараф этиш юзасидан тегишли ташкилотларга таклифлар киритилди.\nИззатжон ЮСУБЖОНОВ, Тошкент туман адлия бўлими бошлиғи:\nИжрочилар учун ҳуқуқий тарғибот олиб борилмоқда\n— Тошкент туман адлия бўлимининг қисқа муддатли фаолияти давомида қабул қилинаётган қонунлар ва бошқа норматив-ҳуқуқий ҳужжатларнинг мазмун-моҳияти ва аҳамиятини туманлар тузилмаларидаги ижрочиларга етказиш, “республика — вилоят — туман — маҳалла” принципи ва аҳолининг ҳуқуқий саводхонлигини ошириш борасида мунтазам равишда ҳуқуқий тарғибот тадбирлари ўтказилиб келинмоқда. Ушбу ҳуқуқий тарғибот тадбирларида аҳолига янги қабул қилинган қонун ва бошқа норматив-ҳуқуқий ҳужжатлар ҳақида батафсил маълумотлар берилди.\nШунингдек, бўлимга фуқаролардан қонунда белгиланган ҳуқуқларидан фойдаланиш, бузилган ҳуқуқларини тиклаш юзасидан келиб тушган 11 та мурожаатда келтирилган ҳар бир ҳолат батафсил ўрганиб чиқилиб, фуқароларнинг бузилган ҳуқуқларини тиклаш чоралари кўрилмоқда.\nБундан ташқари, бўлим томонидан ўтказилган сайёр қабуллар давомида фуқароларга ҳуқуқий тушунтириш берилиб, айрим муаммоли масалалар жойида ҳал қилинмоқда.\nБўлим томонидан аҳолининг ҳуқуқий муаммоларини аниқлаш бўйича 11 маротаба жамоатчилик сўрови ўтказилган бўлиб, аниқланган муаммоларни бартараф этиш юзасидан тегишли ташкилотларга таклифлар киритилди.\nМахмуджон ЯКУБОВ, Чиноз туман адлия бўлими бошлиғи:\nЯнги қонун ҳужжатларининг мазмун-моҳияти аҳолига етказилмоқда\n— Бизнинг олдимизда турган биринчи масала, бу одамларнинг ўз ҳуқуқларини англаб етишига кўмаклашишдан иборат. Бўлимга фуқаролардан қонунда белгиланган ҳуқуқларни, эркинликларни ва қонуний манфаатларни амалга оширишда ёрдам кўрсатиш, ҳимоя қилиш тўғрисида келиб тушаётган мурожаатлардаги ҳар бир ҳолат бўлим ходимлари томонидан батафсил ўрганилиб чиқилмоқда.\nЎтган давр мобайнида бўлим томонидан фуқароларга ҳуқуқий ёрдам кўрсатиш мақсадида 9 маротаба сайёр қабуллар ўтказилди. Ўтказилган сайёр қабул давомида фуқароларга ҳуқуқий тушунтириш берилиб, айрим муаммоли масалалари тегишлича жойида ҳал қилиш чоралари кўрилди.\nАбдуқаҳҳор САТТАРОВ, Қибрай туман адлия бўлими бошлиғи:\nМуаммолар ўз жойида ҳал этилмоқда\n— Қибрай туман адлия бўлими томонидан ҳам ҳуқуқий тарғибот тадбирлари ўтказилмоқда. Энг муҳими, одамларга енгиллик яратиш, улар билан самимий мулоқотни йўлга қўйиш асосий вазифамиздир. Ушбу тадбирларда иштирок этган давлат органлари ва ташкилотларининг масъул ходимларига, қабул қилинган 31 та янги норматив-ҳуқуқий ҳужжатнинг мазмун-моҳияти тушунтириб ўтилди.\nБўлим томонидан ҳокимга ҳамда давлат органлари ва ташкилот раҳбарларига 6 та норматив-ҳуқуқий ҳужжатни қўллаш масалалари бўйича маслаҳатлар берилди.\nБундан ташқари, аҳолининг ҳуқуқий муаммоларини аниқлаш бўйича жамоатчилик сўрови ўтказилиб, аниқланган муаммоларни бартараф этиш юзасидан тегишли чора-тадбирлар кўрилмоқда.\n— Мен 2-гуруҳ ногирониман. Қизим Собирова Хуршида 2016 йилда Янгийўл тиббиёт коллежини битирган. Ўзимизга яқин ҳудудда касби бўйича иш тополмагани учун “Текстиль Файз” хусусий корхонасида ишлаб келаётган эди. Жорий йилнинг февраль ойида Нурафшон шаҳар адлия бўлими томонидан ўтказилган сайёр қабулда бўлиб, қизимни ўз касби бўйича ишга жойлаштиришда амалий ёрдам сўраб мурожаат қилдим. Мурожаатим бўйича Хуршида шаҳардаги оилавий поликлиникага ҳамшира лавозимига ишга жойлаштирилди. Мен оила аъзоларим номидан давлатимизга ва адлия ходимларига миннатдорлик билдираман.\nЖўра ЭРНАЗАРОВ, 78 ёш, меҳнат фахрийси:\n— Оиламиз катта. 4 нафар фарзандим, 6 нафар неварам бор. 2 нафар ўғлим оиласи ва фарзандларим, ҳаммамиз бир хонадонда яшаймиз. Ҳар бир ўзбек болам, деб яшайди. Қолган ўғилларимни ҳам уй-жойли қилиш ниятида бир неча йиллардан бери ер сўраб ҳокимиятга кўп бора мурожаат қилдим. Натижа бўлмади. Шу йил бошида Тошкент вилоят адлия бошқармаси томонидан бошқа тегишли ташкилотлар ва вилоят ҳокимияти билан биргаликда ўтказилган сайёр қабуллардан бирида арзимни айтдим. Янги қурилаётган намунавий уйлардан бир эмас, 2 нафар ўғлимга ҳам уй-жой берадиган бўлишди. Олдинлари қоғоз кўтариб идорама-идора юрардик. Ҳозир амалдорлар ўзлари олдимизга келиб, арзи-ҳолимизни тинглаб, муаммоларимизни тезда ҳал қилиб беришмоқда. Эндиликда биз кексаларнинг халқпарвар давлатимиз раҳбарини дуо қилишдан бўлак юмушимиз қолмади. Адлия тизимида ишнинг яхши йўлга қўйилганлиги, оддий инсонлар билан елкама-елка туриб, муаммоларимизга ечим топишаётгани барчани қувонтиради.\n“Инсон ва қонун” мухбирлари Фарида ҚОРАҚУЛОВА, Маруса ҲОСИЛОВАлар тайёрлади.


1-курс талабалари ўқишни қачондан бошлаши маълум бўлди » Sangzor.uz - Инновацион ахборот портали\nSangzor.uz » Таълим » 1-курс талабалари ўқишни қачондан бошлаши маълум бўлди\n2020/2021-ўқув йилида бакалавриат таълим шаклида 1-курс талабалари ўқишни 12 октябрдан бошлашади. Бу ҳақда Олий ва ўрта махсус таълим вазирлиги бош бошқармаси бошлиғи Абдували Холиқов маълум қилди.\n«Олий таълимда 2020/2021-ўқув йилини масофавий тарзда бошладик. Биринчи курс ўқувчилари учун ҳам ўқув йили масофавий тарзда бошланади. Биринчи курсга тавсия этилган талабаларнинг ҳужжатлари тўлиқ расмийлаштирилиб бўлинганидан кейин, 12 октябрдан бошлаб олий таълим муассасаларида 3 кундан 2 ҳафтагача танишув дарслари ташкил қилинади. Бу танишув дарслари карантин қоидаларига тўла амал қилинган ҳолатда аудиторияга 50 фоиздан ошмаган талабаларни киритиб, карантин талаблари асосида ташкил этилади», – деди Абдували Холиқов.\nМаълум қилинишича, талабалар турар жойларига талабалар жойлаштирилмайди. Узоқ ҳудудлардан Тошкентдаги ОТМларга ўқишга кирган талабалар учун ўша ҳудуддаги ОТМнинг моддий техник-базасидан фойдаланган ҳолда ҳудуддаги ёшларни йиғиб, танишув дарслари ташкил этилади. Бунда узоқ ҳудудларга Тошкент шаҳридаги ОТМлар профессор-ўқитувчилари бориб, танишув дарсларини ташкил қилади. Танишув дарслари кунига 2 жуфтликдан ортиқ бўлмаган ҳолда, жуфтликлар орасида 10 дақиқалик танаффус бўлади.\n«Бу дарсларда янги қабул қилинган талаба олий таълим муассасаси ва ундаги ўқитувчилар ва дарс жадваллари билан таништирилади. Бу ерда 1-курсга қабул қилинган талабаларнинг масофавий таълим олиш кўникмасини шакллантирамиз», – деди Абдували Холиқов.\nUZTELECOM миллий оператори махсус «ТАЪЛИМ» тариф режасини тақдим этмоқда\nРасман: Ўзбекистондаги ОТМлар анъанавий таълимни февраль ойидан бошлайди\nУчинчи чоракдан 10-11 синф ўқувчилари фанларни танлаш имкониятига эга бўлишади


Хорижлик экспертлар Қозоғистон Республикаси Президенти ҳақида - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚосим-Жўмарт Тўқаевнинг салмоқли дипломатик тажрибаси бор. Бу эса унинг давлат раҳбари сифатидаги фаолиятида фойда бериши шубҳасиз. Европа Парламенти депутати Тьерри МариАни шундай ҳисоблайди. Француз сиёсатчиси янгидан сайланган Қозоғистон президентини хорижлик сиёсатчилар яхши билиши ва ҳурматлашини алоҳида таъкидлади.\nТЬЕРРИ МАРИАНИ, ЕВРОПА ПАРЛАМЕНТИ ДЕПУТАТИ:\n- Президентнинг дипломатия соҳасида тажрибага эгалиги унинг устун жиҳатларидан бири, деб ўйлайман. Мен жаноб Тўқаев билан Сенат раҳбари бўлиб ишлаётганида учрашганман, шунингдек, у Парижга ҳам келган. Аввало халқаро даражада таниқли бўлгани учун ҳам кўпчилик ҳурматига сазовор. Қозоғистонликлар уни танлаган экан, демак, яхши президент бўла олади.\nБуюк Британия собиқ ташқи ишлар вазири Жек Стро Қосим-Жўмарт Тўқаевнинг дипломатик қобилиятини алоҳида кўрсатиб ўтди. 2000-йилларда у билан бир хил лавозимда ишлаётганида, ҳамкасблар турли муҳим сиёсий масалаларни муҳокама қилишда кўп марта юзма-юз келган. Бирлашган Қироллик ташқи алоқалар идораси собиқ раҳбари мамлакатимиз мустақилликка эришгач, ютуқлари билан жаҳонни кўп бора ҳайратлантирганини эслайди.\nДЖЕК СТРО, БУЮК БРИТАНИЯ СОБИҚ ТАШҚИ ИШЛАР ВАЗИРИ:\n- Мен Президент Тўқаевни ва унинг дипломат сифатида ташқи ишлар вазири лавозимида халқаро муносабатларда нималарга эришганини яхши биламан. Дипломатия ҳар қандай давлат учун жуда муҳим, аммо унинг Қозоғистон каби мамлакатда аҳамияти жуда юқори. Бирлашган Қироллик Қозоғистон билан юксак даражада муносабатлар ўрнатган. Давлатингиз молиявий марказ сифатида яхши ривожланиб боряпти. Биз бу жараён қандай давом этаётганини кузатиб борамиз.\nҚосим-Жўмарт Тўқаев биринчи президент Нурсултон Назарбоев бошлаб берган Қозоғистонни дунёнинг энг ривожланган давлатлари қаторига олиб чиқиш сиёсатини давом эттиради, дейди қирғиз экспертлари. Амалдаги давлат раҳбарининг ҳукуматда, парламент ва Ташқи ишлар вазирлигидаги фаолияти мобайнида тўплаган тажрибаси етарли. Шунинг учун ҳам аналитиклар янги президент билан биргаликда мамлакатни жадаллашган тараққиёт даври кутаётганига ишонади.\nТЎҚТЎҒУЛ КАКЧЕКЕЕВ, ҚИРҒИЗИСТОН РЕСПУБЛИКАСИ МУДОФАА ВАЗИРЛИГИ ҚОШИДАГИ ЖАМОАТ КУЗАТУВ КЕНГАШИ РАИСИ:\n- Жуда кенг дунёқарашга эга, Машриқ ва Мағриб, Шимол ва Жануб сиёсий технологияларидан бохабар инсон. Қосим-Жўмарт Тўқаев тенги кам топиладиган мутахассис, бошқарувчи ва сиёсий менежер. Шу билан бирга, у халқаро муносабатларда катта тажрибага эга, бу эса давлат бошқаруви учун жуда аҳамиятли фазилатлардан бири.\nТьерри МарианиДжек СтроҚосим-Жўмарт Тўқаевдавлат раҳбари


Ўтмишдаги уруш ҳамон муаммо туғдирмоқда | www.ziyouz.uz\nБош саҳифа ЯнгиликларЎтмишдаги уруш ҳамон муаммо туғдирмоқда\nМаълумки, иккинчи жаҳон уруши даврида Германиянинг асосий ҳудуди иттифоқдошларнинг ҳарбий ҳаво ҳужумлари оқибатида вайрон бўлган. Дрезден ва бошқа шу каби бир-биридан гўзал шаҳарлар харобазорга айлантирилган. Яқинда германиялик тарихчи Иохим Фест иттифоқдошлар уруш даврида кўп бор адолатсиз қарорлар қабул қилгани ва хатоликларга йўл қўйганини айтиб ўтди.\nУнинг фикрича, бир қатор немис шаҳарлари ҳарбий зарурият юзасидан эмас, шунчаки ҳаво ҳужумига дучор қилинган. Аслида 1945 йил февраль ойининг ўрталаридан бошлаб, ҳарбий юришларга эҳтиёж қолмаганди. Чунки Гитлер армиясининг инқирози Германия чегаралари бузилган пайтдаёқ аён бўлганди. Ардендаги «Рождество совғаси», яъни кутилмаган ва шиддатли ҳужум фашистларнинг мағлубиятини деярли ҳал қилганди. Шунинг учун Дрезденни ўққа тутиш воқеаси ҳануз баҳсларга сабаб бўлмоқда. Шаҳарга қилинган ҳаво ҳужуми умуман, ҳатто ҳарбий жиҳатдан ҳам ҳақиқатга тўғри келмайди.\nДрезден ҳодисасидан сўнг инглизлар яна бир қатор йирик маданий марказлар — Вюртсбург, Потсдам, Гилдесгейм, Халберштадт шаҳарларига ҳеч қандай ҳарбий заруриятдан келиб чиқмаган ҳолда бомба ёғдиришган. Улар бу ҳаракатларни ҳаво ҳужумидан муҳофаза қилувчи тизимларни йўқ қилиш мақсади билан хаспўшлашган. «Бомбалар уруши» қоидага кўра фақат ҳарбий корхоналар ва транспорт алоқаларига қарши йўналтирилади, тинч аҳоли ҳаётини барбод қилиш ёки маданий обидаларни харобага айлантириш вмумкин эмас. Лекин Бомбер cомманд РАФ бошқарувчиси Харрис ушбу қонунни бошқа маънога буриб юборган. У тинч аҳоли яшайдиган нуқталарни нишонга олган.\nУруш тугаганлигига 60 йил тўлаётган бўлсада, баъзи масалалар ўз ечимини кутиб ётибди. Шунингдек, турли тарихий ҳаракатларнинг янгича кўринишлари вужудга келмоқда. Хусусан, энди шаклланаётган неонацизм яқинда Бундай қилгани учун иттифоқдошлардан ўч олинг!” шиорини кўтариб чиқди.\nҲозирда неонацистлар сони кўпайиб бормоқда. Бундай хавфли гуруҳларнинг асосини ёшлар ташкил қилаётир. “Айримлар неонацистликни қабул қилишаётган экан, демак улар ҳеч нарсани англаб етишмабди. Бу каби ҳозирги замон қолипига тўғри келмайдиган гуруҳларнинг пайдо бўлишига асосан, оммавий ишсизлик сабаб бўлаётганлиги ачинарли ҳол. Неонацист бўлиш умуман ақлга тўғри келмайди. Демократик жамият шартлари ва усуллари бу каби ҳаракатларни кескин қоралайди, рад этади.\nХХ аср ўрталаридаги «фюрер»лар, «дуче»лар, «доҳий»лар ва «диктатор»ларнинг тузумлари қайта қарор топишига йўл қўймайди. Масалага қонуний, адолатли томондан қарайдиган бўлсак, урушдаги йўқотишлардан шовинистик руҳда эмас, ватанпарварлик нуқтаи назаридан хулоса чиқармоқ даркор” деб ўз фикрига якун ясайди немис тарихчиси Иохим Фест.\n← Аввалги Аввалги БМТ хавотирда: «Ал-қоида» навбатдаги зарбаларга тайёр\nКейинги → Кейинги: Болалар мeҳнати: дунёни ўйлантирадиган муаммо


КЕЧКИ БАДАНТАРБИЯНИНГ ФОЙДАЛАРИ | UCHQUDUQ газетаси\nМуаллиф: uchquduq-editor Чоп этилди: 21.06.2020 Кўрилди: 42 марта Рукн: Спорт Газета сони: 9-10 сонлари\nБадантарбия сўзини эшитганда кўпчиликнинг хаёлига тонгда бажаралидаган машқлар келади. Бироқ, бадантарбиянинг асл моҳиятига эътиборимизни қаратадиган бўлсак, кечки бадантарбия муҳимроқ эканлигига ишонч ҳосил қиламиз. Чунки кўпчилик одамларда ҳолдан тойиш, жиззакилик, белнинг оғриши, уйга келганда ҳам ишдаги ўй-фикрлар хаёлини тарк этмаслик каби нохуш ҳолатлар айнан кечга бориб кузатилади. Бундай вазиятларда махсус тартибга солинган машқлар мажмуи ёрдам беради. Фақат уларни кечга яқин ишдан келгач ва кечки овқатдан олдин бажариш лозим. Кечки бадантарбия машқларини бажариб қандай муаммоларни ҳал этиш мумкин: – асаб тизимини тинчлантириб, стрессни қолдиради; – иш жараёнида йиғилиб қолган жисмоний зўриқишдан халос этади; – умуртқанинг аҳволи яхшиланиб, белдаги оғриқ йўқолади; – ички аъзоларнинг иши фаоллашади. Энг яшиси, ҳар бир одам ўз муаммоларидан келиб чиққан ҳолда алоҳида ўзига мос келадиган машқлар мажмуини танлаб олиши керак. Бироқ умумий тавсиялар борки, унга ҳамма риоя этиши шарт: – ҳар қандай машқларни, яхшиси, оч қоринга қилган маъқул; – машғулотларни кечки овқатдан 15-20 дақиқа олдин тугатиш лозим; – кечки бадантарбия 10-20 дақиқа давом этиши зарур; – ҳар куни эмас, ҳафтасига 2-4 маҳал шуғулланинг.\nЮгуриш инсонга комплексли ижобий таъсир қилади. Бу, эҳтимол, юрак-томир касалликларининг олдини олиш ҳамда юрак мушакларини шуғуллантиришнинг энг мақбул усули ҳам бўлиши мумкин. Кечки пайт югурганда иштаҳа меъёрлашиб, кайфият кўтарилади. Югуришнинг ижобий таъсир кўрсатишига ортиқча баҳо бериш мушкул. Бироқ яхши натижаларнинг ҳаммасига асосий қоидаларга риоя қилган ҳолда эришиш мумкин. Югуриш 30-40 дақиқа давом этиши зарур. Вақти-вақти билан югуришнинг давомийлигини узайтириб бориш мумкин. Бироқ оддий одамларга соғлом бўлиш учун юқоридаги вақтнинг ўзи ҳам кифоя қилади. Ҳафтада 2-3 марта югуриш керак. Агар уч мартадан ортиқ югурсангиз, организм тикланишга улгурмай қолади. Атиги бир марта югурсангиз, соғломлаштирувчи машқнинг самараси камаяди.\nКечаси Ер юзидаги катта ёшли одамларнинг тахминан 80 фоизи бел оғриғидан шикоят қилади. Гап шундаки, кун давомида умуртқа бўғинлари орасидаги масофа қисқариб, орқа мия томирини эзади. Шу тариқа белда ёқимсиз, оғриқли ҳис пайдо бўлади ва ички аъзолар фаолиятига салбий таъсир қилади. Бу борада кечки бадантарбиянинг мақсад-вазифаси шундан иборат: умуртқани оҳиста чўзиш ва шу орқали умуртқанинг ҳар бир бўғини орасидаги масофани узайтириш. Буни ҳар бир киши махсус машқлар ёрдамида мустақил бажариши мумкин.\n* Тўрт оёқлаб туринг. Белни озгина буккан ҳолда нафас олинг. Кейин тепага шундай қарангки, думғазадан тортиб бўйингача бутун умуртқа бўйлаб мушакларнинг тортилишини ҳис этинг. Нафасни бир неча сония ушлаб туринг. Сўнг нафас чиқариб, қоринни ичга тортган ҳолда белингизни ёй шаклига келтиринг. Шунда мушаклар зўриққанини ҳис қиласиз. Иякни кўксингизга теккизган ҳолда бир неча сония нафас олмай туринг. Бу ҳаракатларни 7-8 марта бажаринг. * Белингиз билан ётиб, қўлларни бошингиз тагига қўйинг. Нафасни бутунлай чиқариб юборинг. Чап оёқни узатиб, ўнг оёқни тиззадан букаётганда нафас олинг. Сўнг сонингизни танангизга тегизиб, иккала қўлингиз билан маҳкам ушланг. Нафасни бир неча сония ушлагач ўзингизни бўш тутинг. Кейин нафас чиқариб, дастлабки ҳолатга қайтинг. Машқни ҳар бир оёқда 5-7 марта такрорланг. * Полга ётиб, қўлларни бошингиз узра узатинг. Одатдагидек нафас олинг. Сўнг чап қўл ва чап оёқни бир пайтда қарама-қарши томонга узатинг. Ўнг қўл ва ўнг оёқда ҳам худди шу машқни такрорланг. Ҳар иккала томонда 5-7 марта бажарсангиз, етади. АСАБЛАРИНГИЗ МУСТАҲКАМ БЎЛАДИ * Стулнинг ёнига туриб, чап қўлингиз билан суянчиқдан ушлаб олинг. Сўнг тиззани букиб, ўнг оёқни кўтаринг ва ўнг қўлингиз билан тиззани ушланг. Бошни тиззага эгиб, шу ҳолатда 3 сония туринг. Машқни ҳар бир оёқда 3 мартадан такрорланг. * Тик турган ҳолатда эътиборингизни девордаги бир нуқтага қаданг (бош тўғри бўлиши керак). Одатдагидек нафас олинг. Ўнг оёқ кафтини чап оёқнинг ички юза қисмидан баландроққа кўтаринг. Бармоқлари пастга қараган бўлсин. Оёқни бўш қўйинг. Мустаҳкам турганингизга ишонч ҳосил қилгач, нафас чиқариб, кейин секин нафас олиш баробарида қўлларни кўтариб, бошингиз узра кафтларни туташтиринг. Нафасни ростлагач, қорин мушаклари зўриқаётганини ҳис қиласиз. Эркин нафас олинг. Мувозанатни сақлаш учун бир нуқтага тикилишда давом этинг. Бу машқни бажаришда қўлларни тепада ушлаб туришдан кўра нафасни ростлаш муҳимроқ. Ҳар бир оёқда 3 мартадан такрорланг. Бир қарашда гўёки кечки бадантарбияни бажарсангиз, бошқа ишларингизга вақт қолмаётгандек кўринади. Бироқ 15 дақиқалик машғулот кечки ҳаётингизга (эрталаб ҳам бажариш айни муддао), сўнг завқ-шавқ ва тетиклик ҳадя этишини кўп ўтмай тушуниб етасиз.\nЗоҳиджон ИСОМИДДИНОВ, спорт тиббиёти шифокори.\nГУЛИНА ОСИЁ ЧEМПИОНИ\nСпорт, привнёсший в её жизнь радость


Таваллудининг 100 йиллиги бу йил кенг нишонланадиган Комилжон Отаниёзовга ҳайкал қўйилади\n28 Январь 2017 19:52 1806\nШавкат Мирзиёевнинг Хоразм вилоятига ташрифи ўз ниҳоясига етди. Ташрифнинг иккинчи кунида давлатимиз раҳбари Хоразм вилоятидаги Халқ қабулхонасини бориб кўрди. Ҳар бир мурожаатни назоратга олиш ва ҳал этиш, фуқаролар учун қулайликларни янада ошириш юзасидан кўрсатмалар берди. Урганч шаҳрида ташкил этиладиган саноат корхоналари лойиҳалари билан танишди. Дорихоналар раҳбарлари ва вакиллари билан суҳбатлашди, дея ёзади ЎзА.\n2017-03-27 23:37:32 3569\n2017-01-09 12:28:11 1783\n2017-02-26 18:11:16 4845\n2017-03-06 16:16:33 1622\n2017-04-17 12:12:29 2434


"Истиқлол"нинг Тошкентдаги ғалабасидан ФОТОГАЛЕРЕЯ / CHAMPIONAT.asia\n15:50"Лион" ўйинчисига "Ювентус" ва "Челси" клублари қизиқмоқда 0 15:30"Қўқон-1912" – "Бухоро" 1:0. Матнли трансляция 29 15:17"Сити" форварди "Ювентус"га ўтишдан бош тортди 4 14:48"Атлетико" "Челси" вингери билан алоқага чиқди 0 14:43"Хоразм" клуби янги мавсумга жиддий тайёргарлик олиб бормоқда. Мақсуд Каримовнинг мақсади олий 12 14:25"Қўқон-1912" посбони "Андижон"га ўтди 3 14:21"Пахтакор"нинг ўйини коронавирус сабаб қолдирилди 52 14:17"Машъал" бош мураббий сифатида Зоир Тўрақуловни рўйхатдан ўтказди 10 14:14Спортчилар ижтимоий тармоқларда 0 14:02"Тоттенхэм" МЮ ўйинчиси атрофидаги вазиятни кузатмоқда 2 13:38"Насаф" 31 ёшли сербиялик ярим ҳимоячини ПФЛдан рўйхатдан ўтказди 20 13:33"Пахтакор" - "Навбаҳор" учрашувидан мухлислар ГАЛЕРЕЯси 18 13:13Карикатура: Супер қаҳрамонлар ЕЧЛда оддий одамга айланишди 3 13:12"Реал" Бенземага ўринбосар топди, у норвегиялик 2 13:02Суперлига-2020 1-тур учрашувлари таҳлили бўйича ҳакамлар ва ОAВ вакиллари иштирокида семинар ўтказилади 18\n"Истиқлол"нинг Тошкентдаги ғалабасидан ФОТОГАЛЕРЕЯ\nТеглар : Истиқлол Тожикистон Локомотив\n"Локомотив" Осиё Чемпионлар Лигаси плей-офф босқичи доирасида ўз майдонида Тожикистоннинг "Истиқлол" жамоасига мағлуб бўлди.\n21 янв 18:20:25\nУндан кура шу мақсадсиз жамоа (Локомотив) ни ўрнига Насаф ёки Навбаҳор ўйнаса БЎЛМАСМИДИ? Стадион одамлар билан тўлиб тошмасмиди! Истиқлоли энасиникига тиқмасмиди...\n21 янв 18:27:22\nАгар гуруҳ босқичига чиққан тақдирда ҳам Саудия, Қатар, Эрон жамоалари йирик ҳисобларда эмаклатарди Локони. Барибир гуруҳдан чиқолмасди. Бемақсад қатнашгандан кейин. Бугунги мағлубият балким яхшиликкадир.\n21 янв 18:14:39\nЛокомотив ўзи учун сотиб олди шу мағлубиятни. Бабаянга иш топиб берган ҳам шу Локо. Ишсиз саргардон юрган Фёдоровни қайтарган ҳам Локо. Мирзаёвга ўхшаган ўн йилдан бери ривожланмай қолган футболчиларни асосий таркибда ўйнатган ҳам Локо. Бир гала қарияларни тўплаган ҳам Локо. Бугун мағлубиятга лойиқ ҳам Локо! Ўзбекистонни ШАРМАНДА қилган ҳам Локо...\n21 янв 18:00:23\nҚўшниларга омад. Лекин Ўзбекистон клублари ичидаги гижжа клубни ютиб яхши қилдиларинг. Кейинги бахсларда омад. Локомотив шарманда.\n21 янв 18:08:30\nЛокомотив ҳеч қачон Пахтакорга ўхшаб келажаги бор умидли ёш футболчиларни сотиб олмайдида кераксиз бўлиб қолган футболчиларни ёппасига қабул қилиб олаеради ўринни банд қилиб. Бикмаев кетди, Пахтакорга керак бўлмай қолди Локога қайтди. Ёш 35 да бўлса. Нестеров, Абдухолиқов, Махарадзелар ҳам неча марта кетиб неча марта қайтиб келди. Нима Локомотив КАРВОНСАРОЙМИ. Ёки жамоасиз қолганларни охирги бекатими?\n21 янв 18:00:21\nLokomativ tarqatib yuborish iloji bormikina\n21 янв 17:58:27\nЛокомотив релсдан чикиб кетди.сабаби машинист алкаш экан.еличич пайтида сал тузукрок уйнарди локко\n21 янв 17:41:48\nAslida hama ayb lokoni uzida navbaxor nasaf kabi yonib turgan kamandala qolib ....... Exxx qachon maza qilib futbol kuramiz maza qilib fanatli qilamiz qarib ketamizku bu turishda\n21 янв 18:56:17\nКиска килиб Федоров оут\n21 янв 18:30:59\nРакибни менсимасдан уйнашни окибати э шармандала.эссиз квота увол кеттия...\n22 янв 10:29:20\n21 янв 20:24:56\n21 янв 20:19:42\nКимга кераги бор буқанақа клубни\n21 янв 20:15:48\nКим кераги бор буқанақа клубни\n21 янв 19:21:48


Эгилувчан қувурлар ёрдамида суғориш - IARC UZ\nЭгилувчан қувурлар ёрдамида суғориш\n14 май 2019 06:42 493\nКўчма эгилувчан қувурлар полиэтилендан ясалган юмшоқ қувур кўринишидаги шланглар тизими бўлиб, улардан асосан, эгатлаб суғориладиган экинларни суғоришда фойдаланилади.\nЭгилувчан қувурлар ёрдамида суғоришда экин даласининг сув етказиб берувчи ва сув тарқатувчи ариқлари ўрнида юмшоқ қувур кўринишидаги шланглар тизими ишлатилади. Бунда далага ёки даланинг мўлжалланган қисмига сув йирикроқ диаметрли шланг ёрдамида етказиб берилади. Даланинг ичида эгатларга нисбатан кўндаланг жойлашган ўқариқлар ўрнида кичикроқ диаметрдаги полиэтилен шланглардан фойдаланилади. Бу шлангларнинг эгатлар тўғрисидаги нуқталарида сув чиқувчи тешиклар очилади ва улар ёрдамида суғоришга берилаётган сув эгатлар бўйлаб тақсимланади.\nОдатда, кўчма эгилувчан қувурларни эгат олиб экиладиган бир йиллик, хусусан, ғўза, кузги буғдой, пиёз, кунгабоқар, лавлаги, маккажўхори каби экинларни суғоришда қўллаш яхши самара беради.\nКўчма эгилувчан қувурлар ёрдамида суғорилганда, ўқариқ ва шоҳариқлардан сувнинг тупроққа шимилиб исроф бўлиши бартараф қилинади, сув барча эгатларга бир хилда таралади, натижада даланинг барча қисмлари бир хил намланади.\nКўчма эгилувчан қувурлар ёрдамида суғоришни қўллаш учун суғориш ариғи ёки темир бетон новдаги сув сатҳи экин майдони ер юзасининг сатҳига нисбатан камида 30 см ва ундан баланд бўлиши талаб этилади. Суғориш манбаидаги сув сатҳининг суғориладиган майдон сатҳидан баланд бўлиши ҳисобига эгилувчан қувурда сув равон оқади ва маълум даражада босим ҳосил бўлади. Бу эса, ўз навбатида, суғориш қувурининг бош ва этак қисмидаги эгатларга бир хил миқдорда сув бериш имкониятини яратади


Сурхондарёда қонунбузар божхоначиларга пора таклиф қилганида қўлга олинди – Газета.uz\nСурхондарёда қонунбузар божхоначиларга пора таклиф қилганида қўлга олинди\nЎзбекистон ҳудудига машина олиб кириб, қайта олиб чиқиб кетиш мажбуриятидан қочмоқчи бўлган шахс 400 доллар пора таклиф қилганида қўлга олинди.\nLotinchada 13 феврал 2019, 13:37 Жамият\nСурхондарё вилояти божхона бошқармаси ходимлари томонидан қинғир қилмишларини хаспўшлаш ва жавобгарликдан қочиш мақсадида давлат божхона хизмати органлари ходимларига пора беришга уриниш ҳолатига чек қўйилди. Бу ҳақда Давлат божхона қўмитаси матбуот хизмати хабар берди.\nГап шундаки, фуқаро Ж.Ф. Ўзбекистонга хорижий автотранспорт воситаси ҳисобланган «Ласетти» автомашинасини олиб кирар экан, бу жараёнда мамлакат ҳудудидан қайта олиб чиқиб кетиш мажбуриятини зиммасига олади. Лекин, бу мажбуриятни бир зумда унутиб, ушбу автомашинани эҳтиёт қисмларга бўлаклаган ҳолда 1700 АҚШ долларига сотиб юборади.\nНиҳоят автомашинанинг олиб чиқиш муддатлари яқинлашган паллада эса сувдан қуруқ чиқиш мақсадида божхоначиларнинг кўзини шамғалат қилишга уринади. Яъни, бундан бир неча йиллар муқаддам ёниб кетган бошқа бир «Ласетти» кузовини кўрсатган ҳолда давлат божхона хизмати органлари ходимларини ушбу автомашинанинг гўёки ёнғин оқибатида бутунлай ёниб кетганига ишонтиришга уринади.\nТабиийки, синчковлик билан ўтказилган текширишда унинг содир этган ҳуқуқбузарлиги фош бўлгач, ушбу шахс вазиятдан чиқишнинг бошқа йўлларини излашга тушади. Яъни, ушбу ҳолатни «босди-босди» қилиш учун божхона ходимига 400 АҚШ доллари пора таклиф қилади.\nМазкур ҳолат юзасидан ўтказилган тезкор тадбир давомида ушбу шахс божхона ходимига таклиф қилинган поранинг 300 АҚШ долларини бераётган вақтида Сурхондарё вилояти божхона бошқармаси тезкор ходимлари ҳамда Ўзбекистон Республикаси Бош прокуратураси ҳузуридаги Иқтисодий жиноятларга қарши курашиш департаменти Сурхондарё вилояти бошқармаси ходимлари билан ҳамкорликдавоқеа жойида ашёвий далиллар билан қўлга олинди.


Усмон Азим: “Адиблар xиëбони”да Рауф Парфига ҳам ҳайкал тикланиши керак! « Ўзбекистон Халқ Ҳаракати\nУсмон Азим: “Адиблар xиëбони”да Рауф Парфига ҳам ҳайкал тикланиши керак!\n(Суратда: Ўзбекистон халқ шоири Усмон Азим)\n18 апрель куни Ўзбекистон президенти Шавкат Мирзиëев “Алишер Навоий номидаги Ўзбекистон Миллий боғи ҳудудида Адиблар хиёбонини барпо этиш тўғрисида” қарор чиқарди.\nПрезидент қарорига кўра¸ “Адиблар хиëбони”да “миллий адабиётнинг улкан намояндалари” Озод Шарафиддинов¸ Эркин Воҳидов¸ Абдулла Орипов ва Муҳаммад Юсуфга ҳайкал қурилади¸ Тошкентдаги Ҳамид Олимжон¸ Ғафур Ғулом ва Зулфия ҳайкаллари ҳам шу хиëбонга кўчирилади.\nУсмон Азим фикрига кўра, бу майдонда Миртемир ва Рауф Парфининг ҳам ҳайкали бўлиши лозим.\nСуҳбатдош¸ шунингдек¸ Навоий боғида Ўзбекистон Ëзувчилар уюшмаси учун янги замонавий бино қурилиши борасида ҳам ўз фикрларини изҳор қилди.\n1979 йилда чоп этилган «Инсонни тушуниш» илк шеърий китоби билан адабий жамоатчиликнинг эътиборини қозонган Усмон Азим “Бирлик”¸ “Эрк” каби мустақиллик учун курашган ҳаракатлар тамалида турган ижодкор сифатида кўрилади.\nУсмон Азим 1993 йили мухолифатдан масофаланиб¸ иқтидорга яқин турган “Ватан тараққиëти” партияси тузувчиларидан бири бўлган эди.\nПоль Элюар, Доғларжа, Вознесенский, Ватсиетис, Марсинкявичус каби ўнлаб шоирларнинг ижодидан намуналарни ўзбек тилига таржима қилган шоир Озодлик билан суҳбатда шу кунларда ҳам ижод билан бандлигини таъкидлади.


ЎзА - АҚШ ва Ўзбекистон ўртасида таълим ва маданият соҳасида муҳим келишувлар имзоланди\nАҚШ ва Ўзбекистон ўртасида таълим ва маданият соҳасида муҳим келишувлар имзоланди\n17.05.2018 14:27 Чоп этиш версияси\nЎзбекистон Республикаси Президенти Шавкат Мирзиёевнинг Америка Қўшма Штатларига расмий ташрифи доирасида АҚШ Давлат котибининг Жанубий ва Марказий Осиё масалалари бўйича ёрдамчиси ўринбосари Элис Уэллс ва Ўзбекистон Ташқи ишлар вазири Абдулазиз Комилов Қўшма Штатлар ва Ўзбекистон ҳукуматлари ўртасида иккита келишувни имзолади. Бу ҳақда АҚШнинг мамлакатимиздаги элчихонаси матбуот хизмати хабар берди.\nБиринчи Англашув меморандуми АҚШ университетлари ва Марказий Осиёдаги олий таълим муассасалари ўртасида бўлиб, унинг асосида Ўзбекистонда уч йиллик ҳамкорликни назарда тутувчи дастур бошланади.\nИккинчи Англашув меморандуми эса Ўзбекистон бўйлаб инглиз тили дастурларининг молиялаштирилишини кенгайтиришга қаратилган. У университет талабалари, журналистлар ва бошқа мутахассисларни ўқитиш, инглиз тили ўқитувчилари салоҳиятини ошириш ҳамда ўқитувчи ва талабалар учун онлайн таълим имкониятларини яратади.\nУшбу келишувлар таълим соҳасида АҚШ-Ўзбекистон ҳамкорлигининг янги даври бошланаётганини белгилаб беради ҳамда халқларимиз ўртасидаги кенг ва чуқурлашиб бораётган ҳамкорликнинг рамзи ҳисобланади.


4 май, 2021, 18:45\nТеглар:ФК Андижон | Отабек Ғуломхўжаев | Суперлига\nОтабек Ғуломхўжаев "Андижон"дан кетиши юзасидан фикр билдирди.\nБиласиз, куни кеча “Андижон” клубида бош мураббий ўзгарди. Отабек Ғуломхўжаев истеъфога чиқди. Унинг ўрнини Ёрқин Назаров вақтинча бошқариб турадиган бўлди.\nАлбатта, Ғуломхўжаевнинг “Андижон”даги бешта турдан кейин ишдан кетиши кўпчилик учун кутилмаган янгилик бўлиб эшитилган бўлса ажаб эмас. Ўз навбатида, мураббий sports.uz мухбирига клубдан кетиши юзасидан ўз муносабатини билдирди.\n- “Андижон”дан кетишимни ўзим ҳам билиб тургандим. Барибир водийда натижага жуда талаб кучли. Шу томонлама норозилик туғилган бўлиши мумкин. Истеъфога нормал қарадим. Ҳар доим бу мураббий билан ёнма-ён юради. “Машъал” билан учрашувдан кейин ҳам клуб раҳбарининг олдига кириб, агар истеъфога чиқариш ниятингиз бўлса, буни тўғри қабул қиламан, деб айтганман. Шунинг учун Кубок баҳсларидан сўнг, клубдан кетганим ҳақидаги қарорга тўғри муносабатда бўлдим. Ўзим бунга тайёр тургандим. Бу борада ҳеч кимга эътирозим ҳам йўқ. Сизга ростини айтаман: “Қўқон-1912”, “Сўғдиёна” ва “Локомотив”га қарши ўйинлардан кейин чемпионатда бироз танаффус юзага келади. Ушбу беллашувларда яхши натижа кўрсатган тақдиримизда ҳам ишдан бўшаш ҳақида ариза ёзмоқчи эдим. Фақат мени ҳайрон қолдирган ҳолат шу бўлдики, жамоадан кетганимдан кейин вице-президент интервью бериб, мураббийга жамоани шакллантириш учун имконият ҳамда вақт берилди, деб айтган. Ўтган йили икки ой ишлаб, “Андижон”ни Суперлигада олиб қолганимизни ҳисобга олмасак, бу йил январь ойидан йиғин бошладик ва апрель ойигача тўрт ой ўтган. Бутунлай янгитдан тузилган жамоани тўрт ой ичида идеал даражага келтириб бўлмайди. Биз жамоага чўнтагимизга қараб ўйинчилар олганмиз. Лекин гап пулда ҳам эмас. Таркибга қўшилган футболчилар муносиб ўйин кўрсатишга қодир. Уларнинг келажаги бор ва кейинчалик жамоага даромад келтирадиган ўйинчилар йиғилган. Фақат сабр билан вақт керак эди. Лекин шакллантириш учун манаман деган мураббийга ҳам тўрт ой камлик қилади. Ҳаттоки, Клопп, Гвардиола каби мураббийлар ҳам бу вақт ичида ҳеч нима қила олмайдилар. Майли, буни ҳам ҳисобга оламиз. Ҳали айтдим-ку, водийда мухлислар жуда талабчан ва доим ғалабани талаб қилишади. Агар менинг кетишим “Андижон” учун яхшиликка хизмат қилиб, эртага ютишни бошласа, бундан фақат хурсанд бўламан. Аммо клуб раҳбари Журъатбек Қувватовга билдирган ишонч учун раҳмат айтаман. У кишининг суҳбатида айтилган барча гапларга қўшиламан. Жамоага хориждан мутахассис олиб келиш нияти борлигини ва биргаликда ишлашимиз ҳақида ҳам гап борган. Менинг клубдан кетишим тўсатдан юз бергани йўқ. Клуб инфраструктурасида футбол борасида тажрибаси бор инсонлар бўлиши керак. Бу билан ҳозирги ишлаётганларни ëмон демоқчи эмасман. Фақат уларни ëнида ҳар бир йўналишда ҳеч бўлмаса маслаҳат берадиган тажрибали инсон бўлиши керак. Бежизга айтишмайди-ку, футболда майда-чуйда ишлар бўлмайди, деб. Ана шундай пайтда тажрибаси бор, футболда “пишган” инсон камчиликларни вақтида бартараф қилади ва бу жамоага негатив таъсир қилишининг олдини олади.\nЖамоанинг яқин келажаги\n- Умуман олганда, жамоага ëшларни эмас, балки Ўзбекистоннинг турли клубларида ўйнаган тажрибали футболчиларнинг 7-8 тасини олган билан уларни ҳам шакллантиришга анча вақт талаб қилинади. Охир-оқибат йил ўтади, улар эса катта пул эвазига келади. Энди шаклланишга улгурмасдан келаси йилга бошқа клублардан таклиф бўлиши билан кетади. Ëшларни танлашимиздан мақсад эса уларнинг шартномаси кам чиқим, камида 2-3 йиллик ва улар шу вақт давомида анча жамоавий шаклланиб улгуришади. Қўрқмасдан орасига ҳар йили икки-учта тажрибали ўйинчини қўшиб ротация қилса бўлади ва яқин келажакда бу ўзини молиявий томондан оқлаб, клубга фойда келтиради. Чунки буни замирида Андижонда “Шўрбулоқ”да жуда яхши тизим йўлга қўйилган академия бор. Ҳозирги кунда яхши мураббийларга ҳам эга, айниқса, 2005 ҳамда 2007 йилларда туғилган болалар орасида жуда ҳам кўп истеъдодлар бор ва бу гуруҳлар билан тажрибали мураббийлар ишламоқда. Секин-аста ўринбосарларга жалб қилиб, босқичма-босқич асосий таркибга қўшиб борилса, ўз мевасини беради. “Пахтакор”, “Насаф”, “Бунëдкор” буни яққол кўрсатиб бермоқда. “Насаф”га қаранг, Ҳусайн Норчаев ва яна бир қатор футболчиларга имкон беришмоқда. “Пахтакор” Чемпионлар лигасида 2 та 2003 йил туғилган футболчини майдонга тушириб улгурди. Биттаси - Пўлат Холдорхонов гол уришга ҳам эришди. Биз нимага қўрқишимиз керак, истеъдодларни майдонга туширишга?! Ҳурматли “Андижон” мухлислари, сизларни ҳурмат қилган ҳолда айтаман, жамоада қайси мураббий ишлашидан қатъи назар, натижа ўз-ўзидан дарҳол келмайди. Бунинг ортида оғир меҳнат ва каттакон сабр ëтади. Айниқса, ëшлар билан шаклланаëтган жамоада. Ҳар йили ҳар хил тажрибали ëши катта ўйинчилар келиб кетгани билан ҳеч нима ўзгармайди. Айниқса, натижа яхшиланиб қолмайди. Раҳбарият тизимни ўзгартиришга ҳаракат қилмоқда. Сизлар бу ëш жамоани қўллаб-қувватланг. Булар ўз сўзини айтади ва мевасини беради.\nЎзидан кейинги мураббийлар ҳақида\n- Ёрдамчиларимни клубда қолишига келсак, барчамиз биргалашиб бу таркибни йиғганмиз. Истеъфо менга нисбатан бўлди, сизлар эса бу ерда қолиб, жамоани ҳар бир ўйинга максимал даражада тайёрлаб, мухлисларни хурсанд қилишинглар керак, деб тушунтирдим. Уларни ютуғи – бу менинг ютуғим. Бундан кейин ҳам “Андижон”нинг ҳар бир ўйинини кузатиб, жамоага мухлислик қиламан.\nҚаерда хатога йўл қўйгани тўғрисида\n- Мураббийлар билан ўйинларимизни роса таҳлил қилдик. Хатога келсак, февралнинг охиригача маълум бир футболчилар билан ишлаб, уларни тайёрлаб келаётгандик. Жасур Жалолиддинов, Мартин Боаке, Пламен Димов, Низомиддин Зиёвутдинов, Дониёр Исмоилов, хуллас 7-8 нафар жамоа ўзгани ташкил қиладиган йигитлар март ойида қўшилди. Агарда ўша футболчилар таркибимизга январдан қўшилганида қийналмасдик. Ютқазган ўйинларимизга келсак, “Қизилқум” ва “Металлург” билан учрашувларда футболчиларимиз ажойиб ўйин кўрсатишди. Фақат натижа бўлмади. Тўғриси, 15-16 та ўйинчидан 11 талик таркибни тўлиқ аниқлаштириб ололмадик. Аҳамият берган бўлсангиз, бизда ўйиндан-ўйинга таркибимизда бир қатор ўзгаришлар бўлаверди. Балки мураббий сифатида бироз тажрибасизлигим панд бергандир. Чунки бугун хато қилган футболчининг ўрнига кейинги сафар бошқасини туширавердим. Биз буни мураббийлар билан яхшилаб таҳлил қилдик. Ёрдамчиларим энди ҳаммасини яхши тушунишяпти. Аммо “Андижон”да ёмон жамоа йиғилмаган. Фақат футболчилар ғолибона руҳни ҳис қилиб олишлари лозим. Ҳар доим ютқазсак ўзимни-ўзим танқид қиламан. Лекин мана шундай хатоларнинг ортидан ўсиб-ўрганамиз.\n- Ҳозирдан бир нима дея олмайман. Лекин “Андижон”дан истеъфога чиққан кунимдан бошлаб Суперлига клубларидан қўнғироқлар бошланди. Ҳамма клубда бош мураббий ишлаяпти. Мен кимнидир ўрнига бормайман. Клуб структурасида кўришни истаймиз, деб мурожаат қилаётганлар бўляпти. Фақат қайси жамоалар эканини айтмай тураман. Мен ҳали кимгадир аниқ жавоб айтганим йўқ. Мураббийлик соҳасида барибир изланиш керак. Менимча, шу ой ўрталарида ҳаммаси ҳал бўлиб қолса керак. Шу фурсатдан фойдаланиб, “Андижон” мухлисларига катта раҳмат. Жамоамиз ютқазган пайтда ҳам идеал даражада қўллаб-қувватлагани учун 18-cекторга ва умуман барча ишқибозларга миннатдорлик билдираман.\nОтабек яхши инсон яхши мураббий ишларингизни АЛЛОХ илгари к,илсин диомо сог ва саломат бу'линг\nКелажакдаги ишлризга омад Отабек Гуломхужаев.\n"Андижон"нинг собиқ устози: "Иккинчи даврада қайсидир клубда иш бошлашим эҳтимоли катта"\n"Андижон"нинг йиғини қандай ўтмоқда?


Aлaмзaдалик — Huquq\nШавкат Мирзиёев: Депутатнинг қалби, виждони уйғоқ бўлса, вазирлар ҳам, ҳукумат ҳам уйғоқ бўлади\nҲар қарич ернинг ҳисоби бор\nXaлққa xизмaт — oлий caoдaт\nҚарз шартномаси билан боғлиқ низолар\nИшончни поймол қилган қурувчи\nБарчаси фаровонлик учун\nHome / / Aлaмзaдалик\n14.11.2019\t, Муносабат 104\nКимгадир жаҳл қилиб, ақл бовар қилмас ишларга қўл уриш, ўзлигини унутиш… Афсуски, бугунги кунда ижтимоий тармоқларда кимдир гоҳ қайнонасига, гоҳ хотинига, эри ё бошқага жаҳл қилиб ўз фарзандини ўлдираётгани ҳақидаги хабарларни ўқир экансан, вужудингни титроқ босади. Наҳотки одамзод шу қадар тубанлашиб бораётган бўлса?!\nАслида бу мавзуда ёзиш жуда оғир. Бироқ кўз олдимизда бахтли ҳаётини ўзи остин-устун қилган аёллар тақдири кимнидир шум ўйлардан қайтарар, кимгадир сабр қилмоқни ўргатар деган мақсадда шунга жазм этдим.\nМуқаддас ҳам эрини жону дилидан яхши кўрар, ишдан келса илиқ кутиб олиб, олдига ошу нонини қўярди. Қайнота-қайнонасининг ҳам дуосини олишга ошиқарди.\nУч фарзанднинг ота-онаси бўлишганида бу оиланинг ҳаловати бузилди. Носир кўп ичадиган, ҳатто баъзан тунлари уйга қайтмайдиган одат чиқарди. Биров “бу болани пул қутуртирди” деса, кимдир “онасининг ўлимини кўтаролмади” деди… Чунки ўша кунлари онаси қазо қилганди.\nОтаси Назар аканинг насиҳатлари ерда қолаверарди. Ана шундай кунларнинг бирида алламаҳалгача уйга келмаган эрини пойлашга аҳд қилган Муқаддас қор гупиллаб уриб турган тунда қизини етаклади-ю, Носирнинг ортидан ишхонасига борди.\n“Собиржон билан чиқиб кетишувди. Балки Мухторникидадир… Эрингиз аслида бугун ишга чиқмаганди…”.\nҚоровулдан бу гапни эшитган аёл баттар жаҳл отига минди. “Уйи куйган бу ярамаснинг…” дея ғудраниб, эрининг ҳамкасбиникига йўл олди.\nБемаҳал ташрифдан қўрқиб кетган Мухторнинг хотини: “Вой ўлай, улар бу ерга келишмади, – дея олди базўр. – Муқаддасхон, ҳа энди… эркак кишилар бўлса… Баъзан шундай юришади-да тентираб… Оғайнилар бирор ерда улфатчилик қилишаётгандир… Мана, бизнинг хўжайин ҳам йўқ… Сиз яхшиси уйга қайтинг. Болангиз совуқдан кўкариб кетибди, яна шамоллатиб қўйманг…”.\nАммо Муқаддаснинг кўзига ҳеч нарса кўринмасди. Қўшни аёллар, таниш-билишларнинг эри ҳақидаги миш-мишларини ўйласа… У гумонсираган манзили томон йўлга тушди. Ортидан совуқдан қалтираган қизчаси ҳам бурнини торта-торта эргашди.\nДарвозанинг қаттиқ тарақлаши, аёл кишининг бақир-чақиридан қўрқиб кетган уй соҳибаси чиқиб эшикни очди. Унинг исми Шоира эканини эшитганди. Муқаддас унга бир оғиз ҳам гапирмай, ўзини ичкарига урди. Минг афсуски, тахмини тўғри чиқди. У эрини ярим- яланғоч ҳолатда кўриб, жонҳолатда бақиришга тушди:\n– Мана, отангни кўр!.. – у қизини отасининг ёнига судраб борди. Кейин кутилмаганда эрига ташланиб, юзларини тимдалай кетди. Аммо Носир бунга жим қараб турармиди?! Айб ўзида бўлишига қарамай, хотинини аямай калтаклашга тушди. Ярим тундаги бу “қиёмат” бутун қишлоқни тутди…\nЭрининг аёвсиз тепкиларидан аъзои бадани қақшаётган Муқаддаснинг афти-ангорини кўриб бўлмасди. Даҳшатли можарога гувоҳ бўлган ва онасини бу аҳволда кўрган қизалоқнинг эса ҳарорати кўтарилгандан кўтарилиб борарди.\nУйга базўр етиб келган Муқаддас шоша-пиша қизига дори ичираркан, аламдан бир жойда ўтиролмас, дам-бадам эшик ёнига бориб келиб эрини қарғарди. Охири кўнглига адоқсиз оғриқ бераётган ғалаёнга чидолмади чоғи, нимагадир қатъий қарор қилгандек ҳовли тўрига шошди. Бир четда турган бензин тўла идишни олиб келди-ю, ичидагини уйи атрофига сепа бошлади…\nУйининг алангаси кўкка ўрлаганда Носир маҳалла бошида чайқалиб келмоқда эди. Кўз ўнгидаги даҳшатли манзарадан талвасага тушганча дастлаб нима бўлаётганини англолмай, анграйиб турди. Кейин ўзини аланга ичига урди. Афсуски, болаларини олов чангалидан омон олиб чиқолмади. Иккитаси касалхонага етиб бормай минг азобда жон берди. Муқаддас ва ўғлининг аҳволи эса жуда аянчли эди.\nУч кун ўтгач, ҳушига келган аёл базўр лабини қимирлатди.\n– Бо… бо…\n– Болаларингиз яхши, улардан хавотир олманг…\nБироқ бу гаплар уни тинчлантириш учунгина айтилган эди холос. Шу куни тонгга яқин ўғли ҳам узилди…\nТортмаган азоби қолмаган Муқаддасни эса таниб бўлмас, ўзининг аянчли кўринишидан борган сари даҳшатга тушарди.\n– Ойижон, мен… болаларимни кўрмоқчиман, – деди у бошида парвона бўлаётган онасига ёлвориб. – Улар ҳам шу ердами?! Улар ҳам менинг ҳолимга тушишганми?! Айтинг, онажон?! Мен тортган азобларни наҳот улар ҳам…\n– Йўқ, қизим… Улар анча тузук…\nОнанинг овози титрарди.\n– Мени алдаяпсиз, онажон… Асли мен аблаҳман, она эмасман! Жоҳил, нотавонман… Энди эсим кирди, ойижон!.. Ахир уларни бундай ҳолга солишга ҳаққим йўқ эди, уларда айб йўқ… Бечораларим… нима учун бундай ётиши керак?.. Мен нима қилдим ўзи?! Нима қилиб қўйдим!!!\nУни зўрға тинчлантиришди.\nМуқаддас тузалиб боргани сайин “Болаларимни кўрсатинглар!” дея фарёд қилар, уни бир амаллаб тинчлантиришарди…\n“Энди бошқача яшолмайман, – хаёлга берилди шундай кунларнинг бирида. – Майли, ногирон, хунук бўлай… Майли, менга ижирғаниб қарашсин, устимдан кулсинлар… Аммо энди болаларим учун иродали бўлиб, сабр-бардош билан яшайман. Майли, отаси бизга қиё боқмасин, аммо болаларимни энди ҳеч кимга муҳтож қилмай катта қиламан. У меҳримизни қўмсаб ўзи қайтади бир куни. Ҳали меҳр-муҳаббат, садоқат қанақа бўлишини унга ўзим исботлайман! Фақат… болаларим билан…”.\nАммо оқилона қарорга жуда кеч келганини, фарзандлари энди йўқлигини у ҳали билмасди…\nҲозир Муқаддас телбанамо бўлиб қолган. Баъзан бир неча кунлаб йўқолиб, қўшниларни хавотирга солса, баъзан ҳафталаб уйига беркиниб олиб, ғам дарёсига ботади. Гоҳида қабристонда тентираб юрганини кўришади…\nКейинги фожиа ҳам юракни эзади.\nМунира ўғлининг бирданига камгап, одамови бўлиб қолганидан хавотирда. Мунг тўла кўзларига қарашга ботинолмайди. Аслида унда ҳеч бир гуноҳ йўқки, болаларидан хижолат қилса. Фақат мана шу дилбандлари учун оиласини сақлаб қололмади. Кўнглига қарши чиқолмади…\nМунира диплом олиши билан ота-онаси уни турмушга бериш ҳаракатига тушиб қолишди. Икки-уч қишлоқ наридан келаётган совчиларга розилик берилди.\nКуёв бўлмиш Қодиржон бироз ўзига бино қўйган, атрофдагилар билан муносабатга киришиб кетавермасди. Бир кўришда ёқмаган бўлса ҳам Мунира ота-онасининг раъйига қарши боролмай, иложсиз кўнди.\nЁз охирида тўйлари бўлди. Дастлаб у Қодиржонга ўрганиб кетолмай, роса қийналди. Лекин кейинчалик ўзи учун қайғурадиган, топган-тутганини уйга ташийдиган эрига бутунлай боғланиб қолди. Ҳатто бир кун уйда бўлмаса, дунё кўзига тор кўринарди унга.\nКатта қизлари туғилгач, Қодиржоннинг ишлари юришиб кетди. Шаҳар марказидан уй сотиб олишди, машина дегандай… Ўғилчаларининг қадами қутлуғ келиб, “Жигули” “Нексия”га алмашди. Бироқ… Кутилмаганда Қодиржон уйга тун ярмида келадиган бўлиб қолди. Эртароқ келса ҳам нималарнидир баҳона қилиб кўчага чиқиб кетади.\nМунирани ғам эза бошлади. Нега эри бу қадар ўзгариб қолди? Рўзғор билан ҳам иши йўқ… Болаларига ҳам қарамай қўйди. Авваллари ишдан келибоқ уларни қўлига олар, ухлагунларича бирга ўйнар, Мунира эса бундан фойдаланиб, чала қолган юмушларини бажариб оларди. Энди эса…\nБир куни Қодиржон кўчадан маҳзун кайфиятда кириб келди. Аввал болаларини суйиб эркалади, хотинига ҳам алланечук ғалати термулиб қўйди. Гўё дилини бир ғам эзаяпти-ю, ҳеч кимга айтолмаётгандек… Ниҳоят, болалар ухлагач, икки мижжасида ёш милтиллаганча Мунирага яқинлашди:\n– Мунира, эрингни катта бир ташвиш эзиб, адо қилаяпти-ю, сезмайсан ҳам-а?!\n– Қайдам… – елкасини қисди Мунира. – Ўзингиз бирор нима демаганингиздан кейин…\nЎша тун Қодиржон иш баҳона бир аёл билан танишгани, у билан хиёнат кўчасига киргани, бу йўл хатолигини англагач, ортга қайтмоқчи бўлгани, бундан ғазабланган таниши уни ҳар кўйга солиб, ишхонасида беобрў қилаётганини айтар экан, Муниранинг ғазабдан тили айланмасди. Наҳот покиза деб ҳурматлаб, жону жаҳонини берган эри шу қадар тубан инсон бўлса?! Наҳот шу жирканч ишларга қўли борган бўлса?!\nАввалига ўзини қўйгани жой тополмаган аёл эри билан роса жанжаллашмоқчи бўлди. Бироқ Қодиржон қилғиликни қилиб ҳам паст тушай демасди. Аксинча, Мунирани обдон калтаклаб, ота уйига кетиб қолишидан қўрққанидан уйга қамаб қўярди. Бир ой ичида аёлнинг кўкармаган жойи қолмади.\nҚодиржон бу абгор ҳолатига хотини айбдордек тутарди ўзини. Аёл барига чидашга мажбур эди. Ахир эри билан ажрашиб кетса, эл-юрт олдида нима деган одам бўлади?! Қолаверса, икки боласининг бошини бегона қўл силармиди?! Боз устига, улар отасига полапондек талпинса… Бетоблигини баҳона қилиб бир-икки кун ота уйида турганида катта қизи ичикиб, туни билан ҳарорати кўтарилиб чиқди. Ҳеч гапдан хабари йўқ Муниранинг отаси тонг-саҳарда уларни Қодиржоннинг қўлига топшириб, кўнгли тинчиди.\nЙўқ, Мунира изтиробларга барибир тоқат қилолмади, эрининг хиёнатини кечиролмади. Гарчи эри бутунлай ўзини ўнглаб олган бўлса-да, қалбини нафрат эгаллаб бўлган экан…\nМана, тўрт йилдирки, у ёлғиз. Оиласини йўқотганидан заррача афсусланмаса-да, болаларининг хархашаси жон-жонидан ўтиб кетганида ўксингандек бўлади. Лекин начора! Қадамни қўйиб бўлди, энди ортга қайтиш йўқ. Ишхонасида обрўси яхши, рўзғорда муҳтожлиги йўқ ахир.\nУ ўз хаёллари билан эндигина хамир қормоқчи бўлиб турганди, қўшни бола югурганича кириб келди:\n– Мунира опа, Мунира опа! Қандайдир одам Собирни кўчада судраб кетаяпти!.. Қаергадир олиб кетмоқчи!..\nМунира шошиб қолди. Нима бўлаётганини тушуниб-тушунмай кўчага чопди. Не кўз билан кўрсинки, Қодиржон ўғлини қўлидан маҳкам ушлаб судраганча сал нарида кетиб борарди.\nБир зум уларга қараб турди-ю, югуриб бориб эрининг қўлига ёпишди:\n– Болани нега судрайсиз?! Нима қилмоқчисиз уни? Қаерга олиб кетаяпсиз?\n– У мен билан яшайди энди! – деди эри ҳансираганча унга боқиб. – Ортиқ бардошим етмайди ёлғиз яшашга!..\nУ шундай деди-ю, важоҳат билан ўғлига юзланди:\n– Эшитаяпсанми?! Энди мен билан яшайсан!\n– Барибир қочиб кетаман! – Собиржон ёш тўла кўзлари билан отасига боқди. – Ҳеч қачон сиз билан яшамайман!\nОтаси онасини уриб, хўрлаб ҳақоратлаган кезлари Собиржоннинг қалбини отасига нисбатан нафрат эгаллаб улгурганди…\n– Унда мана, мана… – Қодиржон ғазаб билан ўғлининг дуч келган ерига тепа бошлади. – Агар мен билан яшамасанг… онанг билан ҳам…\nМунира дод солганча эрига ёпишди. Бироқ ғазабдан қутуриб кетган Қодиржонга бас келиб бўлмасди.\nҚип-қизил қонга бўялиб, оғриқлардан йиғлашга-да мадори қолмаган ўғлига қараб аёлнинг ҳуши бошидан учди. Шу пайт ерда ётган тошга кўзи тушди-ю, миясига келган ўйнинг тўғри ёки нотўғри эканини ҳам таҳлил қилмай уни жон ҳолатда қўлига олди…\nДам ўтмай юзи аралаш сачраган қон ва эрининг ғайритабиий инграши-ю ерга юзтубан йиқилиши ҳушига келтирди. Қодиржон ётган ерида типирчиларди, бироқ Мунира унга эътибор қилмай ўғли томон югурди. Бироқ минг афсуски…\nЁнма-ён жойлашган икки қабр ўртасида беҳолгина бир аёл ўтирарди. Дам ўзича бир нималар деб кулса, дам ўтмай йиғлаб дилни ўртайди:\n– Ўз отаси қўлида ўлган болам-ов!.. Ота-она қурбони, арслоним-ов!..\nДам ўтмай хо-холаб кулади:\n– Мен ўлдирдим уни… Ҳа, ўлдирдим! Сенинг қасдингни олдим, болам… Ёнингга боргунимча анави мегажинни ҳам ўлдирсам… Ҳа-ҳа-ҳа!..\nЮқоридаги каби фожиалар ҳеч кимнинг бошига тушмасин. Зеро, Муқаддас ва Мунира сингари йўл тутиш мўътабар аёлга асло ярашмайди. Илло, халқимизда “Эрнинг бузуғини хотиннинг тузуги ўнглайди” деган гап бор. Ана шу ақида ёддан чиқмаса бўлди…\nҚирқ туяга юк бўлган макр\n«Шум бола» «операция»си


Давлат бюджетининг 2020 йил тўққиз ойи якунлари нималарни кўрсатмоқда? | O'zLiDeP\nКуни кеча бўлиб ўтган Олий Мажлис Қонунчилик палатасининг навбатдаги мажлисида ҳукумат тақдим этган ҳисобот депутатлар томонидан қизғин муҳокама қилинди, мулоҳаза ва таклифлар билдирилди. Хусусан, ҳисоботдан шу нарса аён бўлдики, коронавирус пандемияси ва глобал инқироз асоратлари Ўзбекистон иқтисодиётига ҳам таъсир ўтказмасдан қолмаган. Буни 2020 йилнинг 9 ойи якунига кўра, мамлакатнинг ялпи ички маҳсулоти ўтган йилнинг мос даврига нисбатан 0,4 фоизга ўсгани мисолида ҳам кузатиш мумкин. Ёки 9 ойлик Давлат бюджети даромадлари қарийб 94,5 триллион сўмни ташкил этаяпти, бу албатта, коронавирус пандемияси даврида карантин ҳолатларини эътиборга олган ҳолда аниқлаштирилган прогноз кўрсаткичлари 102,9 фоизга ёки 2 661 млрд. сўмга ошириб бажарилганини кўрсатмоқда.\nАйтмоқчиманки, 9 ойда ижтимоий харажатларни молиялаштириш учун Давлат бюджетидан 53,6 триллион сўмдан ортиқ маблағ сарфланган. Бу умумий харажатларнинг 52,5 фоизига тенгдир. Ёки бу харажатлар ЯИМга нисбатан 13,1 фоиз эканини кўрсатиб турибди. Бу маблағларнинг 84 фоизи ижтимоий соҳани ривожлантиришга ҳамда аҳолини ижтимоий қўллаб-қувватлаш харажатлари учун сарфланган.\nШу ўринда мен давлат мақсадли жамғармалари бюджетларининг 9 ой якунлари бўйича ҳисоботга эътиборингизни қаратмоқчиман. Ҳаммамизга маълумки, давлат мақсадли жамғармалари тегишли соҳаларни ривожлантириш, кўмак бериш мақсадида сарфланади. Масалан олайлик, Ўзбекистон Республикаси Қишлоқ хўжалиги вазирлиги ҳузуридаги Боғдорчилик ва иссиқхона хўжалигини ривожлантириш жамғармасининг жорий йилнинг 9 ойлиги даромадлар прогноз кўрсаткичлари 136,2 млрд сўмни ташкил этиб, 82,3 млрд сўмга ёки режага нисбатан 60,3 фоизга бажарилди.\nЭнди жамғарманинг даромадлари қайси манбалардан шаклланганига эътибор қаратайлик. Ўзбекистон Республикаси Қишлоқ хўжалиги вазирлиги ҳузуридаги Узумчилик ва виночиликни ривожлантириш агентлигининг Узум етиштирувчилар ва вино тайёрловчиларни қўллаб-қувватлаш жамғармасининг 2020 йил 9 ойлик даромадлар режаси 134,0 млрд сўм бўлиб, 85,6 млрд сўмга ёки белгиланган параметрга нисбатан 63,9 фоизга бажарилган. «Ўзбекбалиқсаноат» уюшмасининг Балиқчиликни ривожлантириш жамғармасининг 2020 йил 9 ойлик даромадлар режаси 199,9 млн. сўм бўлиб, даромадлар ижроси 266,5 млн. сўмни ташкил этди ёки ижро белгиланган параметрга нисбатан 133,3 фоизга бажарилди.\nЖумладан, ушбу тушумлар табиий сув ҳавза участкаларини балиқ овлаш хўжаликларига ижарага бериш ҳисобига шаклланганини таъкидлаш жоиз. Жамғарманинг 2020 йил 1 октябрь ҳолатига харажатлари режаси 199,9 млн. сўмни ташкил этиб, ҳақиқатда харажатлар ижроси 265,0 млн. сўмга ёки режага нисбатан 132,6 фоизга бажарилгани яхши натижа. Ушбу маблағлар балиқчилик тармоғини ривожлантириш бўйича инвестиция лойиҳалари шакллантирилишини молиялаштириш билан боғлиқ харажатларга йўналтирилган.\nКўриниб турибдики, давлат мақсадли жамғармалари маблағларидан фойдаланиш масалаларида ютуқлар билан бирга баъзи муаммо ва камчиликлар ҳам мавжуд. Бинобарин, давлат бюджети маблағлари ўрнида ва зарур мақсадлар йўлида сафланса, албатта у иқтисодиётимизни янада ривожлантиришга, товар ва моддий бойликларни кўпайтиришга хизмат қилади.


29.11.2017 Чоп этиш учун\nПрезидентимиз Шавкат Мирзиёевнинг жорий йилнинг 12 июл куни Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан ўтказган видеоселектор йиғилишида Олий Мажлис Қонунчилик палатаси биносига ёшларнинг эркин кириб чиқиши учун муҳит ва шароит яратиш, уларнинг қонун қабул қилиш жараёнларидан бошлаб партиялар ўртасида рақобат бўладиган мажлис ва тортишувларни ўз кўзи билан кўриб, депутатлар билан мулоқот қилиш, демократия мактабини фақат китобдан эмас, балки жонли муҳитдан ўрганиш зарурлигини алоҳида таъкидлаб ўтан эди.\nЖорий йилнинг 29 ноябрь куни Олий Мажлис Қонунчилик палатасининг Ёшлар масалалари бўйича комиссияси томонидан Ўзбекистон Республикаси Конституцияси қабул қилинганининг 25 йиллиги муносабати билан “Конституция фаровон келажагимизнинг гаровидир” мавзусида ташкил этилган давра суҳбати ҳам ана шундай мақсадни кўзлаган тадбирлардан бири бўлди. Бу галги Олий Мажлис Қонунчилик палатаси меҳмони Ўзбекистон Ёшлар Иттифоқи Самарқанд вилояти Кенгашининг фаол ва ташаббускор ёшлари бўлди.\nТаъкидланганидек, Ўзбекистон Республикасининг Биринчи Президенти Ислом Каримов раҳбарлигида 1992 йил 8 декабрда қабул қилинган мустақил Ўзбекистон Конституцияси Ватанимиз тараққиётида ўзига хос янги даврни бошлаб берди. У халқимизнинг истиқлол ва озодлик учун олиб борган машаққатли кураши натижаси, миллий манфаатларимиз ва интилишларимизга асосланган ва ҳалқаро ҳуқуқ нормалари билан қиёсланган муҳим манба бўлди.\nМамлакатимизнинг эришаётган ютуқлари юртдошларимизнинг замон ўзгаришига монанд дунёқараши, онгу тафаккури, ҳуқуқий ва сиёсий маданияти, фуқаролик бурчи юксалиб бораётганлиги билан намоён бўлиб бормоқда. Бугун дунё жамоатчилиги ўртасида ўзининг ўрни ва эътирофига эга бўлиб бораётган мамлакатимиз, халқимизнинг бундай натижалари ҳам аввало истиқлол шарофати билан, танланган йўл ва қабул қилинган Конституциямизнинг ҳаётий қоидалари самараси дейиш мумкин.\nДавра суҳбатида сўзга чиққанлар Конституциядаги меъёрлар нафақат давлат тузуми, давлат ҳокимияти ва бошқарувини ташкил этиш принципларини, балки ижтимоий ҳаёт меъёрларини ҳам белгилаб беришини қайд этиб ўтдилар. Масалан, Ўзбекистон Конституциясининг 14-бобида оилавий турмуш тарзининг ҳуқуқий асосини ташкил этувчи принципиал қоидалар белгиланган. Унинг 12-боби эса жамиятнинг иқтисодий асослари, иқтисодий фаолият эркинлигини кафолатли таъминлаш, мулкдорлар ҳуқуқларини ҳимоя қилишга бағишланган. Конституциявий ҳуқуқий тартибга солишнинг ўзига хос хусусияти шундан иборатки, конституция ўзининг асосий қоидаларини ҳаётга тўлиқ татбиқ этиш учун кенг имконият яратади.\n– Бугунги учрашувда Олий Мажлис Қонунчилик палатаси фаолияти ҳамда Ёшлар масалалари бўйича комиссиянинг мақсад вазифалари, олиб бораётган ишлари ҳақида аторофлича маълумотлар олдик, – дейди Самарқанд ҳуқуқшунослик коллежи талабаси Сирожиддин Жалолов. – Бу каби ташрифлар нафақат бизнинг ҳуқуқий маданиятимизнинг юксалишига балки, юртимизнинг равнақига ўз улушимизни қўшишимизга муҳим омил бўлиб хизмат қилади.\nШу боис, комиссиянинг юртимиз ҳудудларида ёшлар масалалари бўйича олиб борилаётган ишларни доимий таҳлил қилиб тегишли тавсиялар ишлаб чиқишга оид истиқболдаги вазифалари иштирокчиларда катта қизиқиш уйғотди.\nТадбир сўнггида ёшлар ўзларини қизиқтирган саволларга батафсил маълумотлар олишди.\nКўришлар сони: 7328


2017 йилдан бошлаб марказлашган тартибда молиялштирилаётган қурилиш ташкилотлари ягона солиқ тўлови билан бирга қўшилган қиймат солиғини ҳам давлат бюджетига тўлаб келмоқда. Солиқ кодексининг 360-моддаси 4-хатбошисида қўшилган қиймат солиғи тўловчилар учун ягона солиқ тўлови суммаси бюджетга тўланиши лозим бўлган қўшилган қиймат солиғи суммасига, лекин ягона солиқ тўлови суммасининг 50 фоизидан кўп бўлмаган миқдорга камайтирилади деб кўрсатилган. Қурилиш корхонаси 2017 йил 9 ой давомида 1000 млн. сўмлик қурилиш ишларини бажарган бўлиб, мазкур суммадан бюджетга 200 млн. сўм қўшилган қиймат солиғи ва 50 млн. сўмга ягона солиқ тўлови бўйича ҳисоботлар тақдим қилган. Тақдим қилинган ҳисоботлар ДСИ томонида қабул қилинган. Қурилиш корхонаси ўз ихтиёри билан ҚҚС тўловчиси эмас, балки, бажараётган қурилиш-ишлари давлат бюджетидан молиялаштирилмоқда.\nҚҚСни ихтиёрий равишда тўлашга ўтмаган ЯСТ тўловчи қурилиш ташкилоти, ҚҚСни фақат қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича тўлайди (СКнинг 349-моддаси).\nБунда ҳисобот даври учун ҳисобланган ЯСТ суммаси юқоридаги объектлар бўйича бюджетга тўланиши лозим бўлган ҚҚС суммасига (лекин ЯСТнинг 50 фоизидан кўп бўлмаган миқдорга) камайтирилиши мумкин (СКнинг 360-моддаси 4-хатбошиси).\nҚурилиш корхонаси томонидан 2017 йил 9 ой давомида қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича бажарилган қурилиш ишларини – 1 200 млн. сўмни, шу жумладан ҚҚС – 200 млн. сўмни ташкил этади. Ушбу объект қурилиши учун сотиб олинган материаллар бўйича мол етказиб берувчиларга тўланган ва ҳисобга олинган ҚҚС суммаси – 60 млн. сўмни ташкил этади.\nБу ҳолатда бюджетга тўланиши лозим бўлган ҚҚС – 140 млн. сўмни ташкил этади (200 млн.сўм – 60 млн.сўм). Ҳисобот даври учун бюджетга тўланиши лозим бўлган ҚҚС суммаси (140 млн. сўм) ушбу давр учун ҳисобланган ЯСТ суммасидан (50 млн. сўм) кўп бўлганлиги сабабли, ҳисобланган 50 млн. сўм ЯСТ суммаси ЯСТнинг 50 фоизига, яъни 25 млн. сўмга камайтирилиши мумкин.


..:: ISLOM.UZ ::.. - Беҳуда афсус\nАйниқса, уни қайтаришга йўл йўқ эканини биладиган одам ташвишга тушса, бу ҳақиқий нодонликдир. Чунки, қўлдан кетган нарсага пушаймон бўлиш, иккинчи йўқотишдир. Мақоллардан бирида “Ўтиб кетган вақтга афсусланиш, ҳозирги нақт вақтни йўқотишдир”-дейилади. Бошқа бирида эса: “Вақт қилич кабидир. Сен уни кесмасанг, у сени кесади”, дейилган.\nШарҳ: Ибн Абу Жамра ўзининг “Баҳжатун нуфус” китобида: “Бу мақолнинг маъноси “Вақтни ишлаш ила кесгин. Бўлмаса, у сени - шу ишингни эртага қиларсан, эртага қиларсан- деб, кесиб ташлайди”, деган.\nШайх Абдул Фаттоҳ Абу Ғудда ҳазратлари: “Бунинг маъносини: “Агар сен вақтдан хушёрлик ила фойдаланмасанг, беҳос (кутмаган) одамни қилич билан урилганда ҳалок бўлгани каби сен ҳам ҳалок бўласан. Чунки, вақт ҳам кескир қиличдир”, - дейиш ҳам мумкин. Шунинг учун бир шоир ўз шеърларидан бирида: “Вақт каби кескир бўл, чунки, (ҳаракат қилмай қуруқ орзу ила) “Қанийди, кошкийди” деявериш чидамасликдир. Сен бу каби “қанийди” дан узоқ бўл. Чунки у энг хатарли иллатдир”, - деган маънодаги сўзларни ёзган”, деганлар.\nВақт ўзидан ўзи ўтиб кетаверади. Ғафлатда қолган кишининг вақти беҳуда ўтиб, қайғу ва ҳасрати ортиб бораверади. Бир одам бир қанча вақтни қўлдан бой берганини англаб, уни ортга қайтараман деб қайтаролмаса ҳоли не кечади? Ахир янги кунда “кеча” қайтиб келармиди?! Аллоҳ таоло дунёда Ўзига иймон келтирмаган кишиларнинг охиратдаги аҳволларини баён қилиб: “(Ўша кунда) улар: «Имон келтирдик», – дейдилар. Йироқ бир жойдан (тавбага) эришиш қаёқда экан уларга?!”, деб марҳамат қилган. (“Сабаъ” сураси 52- оят)\nЯъни, Аллоҳ таоло: улар қандай қилиб энди охиратда иймон келтириб, куфрдан тавба қилсинлар? Дунёда имкон борлигида қўлдан бой бедилар-ку! Қандай қилиб энди охиратда иймонни қўлга кирита олсинлар. Ахир, охират дунёдан жуда узоқ-ку?!, дея, ўтиб кетган нарсани қайтариб бўлмаслигини бандаларига уқтирмоқда.\nҲар бир келувчи нарсанинг кетиши бор. Вақт булутдан ҳам тез юради, у ичидаги барча нарсани ўзи билан бирга олиб кетади. Сенга фақат унинг таъсири ва ҳукми қолади. Шундай экан, вақтингдан ўзинга фойдали нарсаларни олиб қол. Чунки, унинг ҳукми сўссиз қайтади. Шунинг учун жаннатдаги бахтли кишиларга: “(Жаннат аҳлига): «Ўтган кунларда (дунёда) қилиб ўтган (эзгу) амалларингиз сабабли (ушбу ноз-неъматларни) ёқимли иштаҳа билан еб-ичаверингиз!”-дейилур. “Дўзах аҳлига эса: Мана шу азобга (йўлиқишларингиз)га сабаб – сизлар ерда ноҳақ шоду хуррам ва кибр-ҳаволи бўлганингиздир.”, дейилур.\nТИИ талабаси: Баходир Бахромжон ўғли “Қийматуз замани индал уламо” ва “Сувар ва ховатир” китоблари асосида тайёрлади.


Сўз заҳри | Мулоҳаза қила оладиганлар учун.\nИюнь 2, 2016 от mulohaza в Мақолалар // 1 Комментарий\nБаҳорнинг илиқ кунлари эди. Ҳар кунги одатимга кўра, истироҳат боғи оралаб ишга кетаётгандим. Ёшроқ икки аёлга дуч келдим. Улардан бирининг 7-8 ёшлардаги қизчаси ҳам бор эди. Қизча йўлак четида ўсиб ётган кўм-кўк ўт-ўланлар оралаб юраркан:\n— Шундай жойларда юриш менинг орзуйим, — деди юзлари яшнаб.\n— Ҳе, орзу қилмай ўл. — Чиройликкина аёлнинг оғзидан чиққан бу гаплардан ғалати бўлиб кетдим. — Оёғингдаги пайпоғингни эрталаб кийгансан. Энди яна юваман. Бунақада қўлим тоғорада чирийди-ку. Орзу қилармиш-а?\nАёл яна нималардир дея ғудранди. Қизча асфальт йўлакка ўтаркан, майсаларга, энди очила бошлаган баҳорнинг илк гулларига болаларча қизиқиш, аммо маъюслик билан қараб-қараб қўйди. Ҳалигина яшнаб турган қизнинг юзлари хомуш тортиб, итоаткорона онасига эргашди.\nҚизчасининг пайпоғини ювишдан оғринган ўша аёл ўзи айтган сўзлар заҳри билан унинг мурғак қалбидаги табиатга ошнолик, гўзалликни, гулларни севишдек туйғуларни сўндириб қўйганини билармикан?..\nМақола 740 марта ўқилган\t1 Комментарий для Сўз заҳри\nИюнь 3, 2016 в 3:58 дп //\nОтветить\tХа минг афсуски бундай оналар учраб туради.Фарзанд ота она кулида омонатдир.Унинг калби эса нафис гавхарга ухшайди.Гавхарга турли накшлар солиш мумкин булгани каби бола калбига хам яхшилик гузаллик накшларини солиш мумкин.


«Hyatt Regency Tashkent» меҳмонхонаси сотувга қўйилди\n07:33 / 22.12.2021\nДавлат активларини бошқариш агентлиги “Hyatt Regency Tashkent” меҳмонхонаси ошкора рақобат тамойилларига асосланган савдо жараёни орқали сотилиши тўғрисида маълум қилди.\nАгентлик хабарига кўра, савдо жараёнига “KPMG Valuation and Consulting” МЧЖ активни хусусийлаштириш бўйича энг яхши таклифларни танлаш асосида, эксклюзив молиявий маслаҳатчи сифатида жалб этилган.\nБеш юлдузли “Hyatt Regency Tashkent” меҳмонхонаси 2016 йилда Тошкент марказида барпо этилган ва “Hyatt” халқаро брендининг Ўзбекистондаги биринчи меҳмонхонасига айланган.\nУ Ўзбекистонда халқаро меҳмонхоналар тармоғи бошқарувида бўлган ягона беш юлдузли меҳмонхонадир. Меҳмонхона шаҳар марказида, Тошкентнинг асосий диққатга сазовор жойларига қулай ва яқин масофада жойлашган.\nУмумий ер майдони 3,1 гектар, бино ва иншоотлар майдони 60,1 минг квадрат метрни ташкил этади. Меҳмонхона 8 қаватдан иборат бўлиб, мижозлар учун 300 та хона, жумладан, 248 та стандарт ва 52 та люкс/ярим люкс хоналар мавжуд.\n23:22 / 07.02.2022\nФранцияда дунёдаги энг улкан йўловчи самолёти меҳмонхонага айлантирилади\n11:02 / 01.02.2022\n“Туризм ривожланган давлатларда меҳмонхоналар учун ҚҚС табақалаштирилган” — эксперт\n07:46 / 31.01.2022


00:00 / 14.05.2011 | eski savollar | 1045\nустоз Оллох умрингизга ризкингизга барака ато килсин.Устоз биз бошка юртдамиз жума намозига боришга имконимиз йук шунинг учун пешин намозини жамоат билан укишимиз тугрими? Беодоблигим учун узр сурайман\n- Узрли шахснинг ва бошқаларнинг мисрда Пешинни жамоат бўлиб ўқишлари макруҳдир. Бу ҳукм макруҳи танзиҳий–унча оғир бўлмаган макруҳдир. Чунки, улар Жумъа ўқишлари лозим эди. Улар Жумъа намозига бормай жамоатнинг озайишига сабаб бўлдилар. Айбни қилиб қўйиб, яна, ўзлари жамоат бўлишлари дуруст эмас. Шунингдек, узрли бўлмаганларнинг Жумъадан олдинги Пешинлари ҳам макруҳдир. Бу ҳукм макруҳи таҳримий–ҳаром ўрнига ўтадиган макруҳдир. Чунки, булар Пешиннинг фарзидан кўра кучли бўлган Жумъанинг фарзини узрсиз тарк қилдилар. Модомики, ҳали Жумъа ўқилмаган экан, унга бориб қўшилиш пайидан бўлишлари керак. Аммо мазкур ишни қилишнинг ўрнига жамоат бўлиб Пешин ўқишлари Жумъага бориш ниятлари йўқлигини кўрсатади. Бу эса, умуман мумкин эмас. Жумъани ўқиб бўлинганда унга бориб қўшилишнинг имкони қолмаган бўлади. Агар Пешинни ўқиган одам Жумъага ҳаракат қилганда имом Жумъада турган бўлса, Пешини ботил бўлади. Биров Жумъадан олдин Пешинни ўқиб олди. Кейин Жумъага боришга ҳаракат қилиб қолди. Агар у ҳаракатни бошлаганда имом Жумъанинг амалларини бажариб турган бўлса, ҳалиги одамнинг ўқиган Пешини ботил бўлади.


ЎзА - Жиноятчиликнинг барвақт олдини олиш – бош мақсадимиз\n13.08.2018 21:27 Чоп этиш версияси\nЖиноятчиликнинг барвақт олдини олиш – бош мақсадимиз\nЎзбекистон Республикаси Вазирлар Маҳкамасида Ўзбекистон Республикаси Олий Мажлиси палаталари Кенгашларининг кенгайтирилган қўшма мажлиси бўлиб ўтди.\nВидеоселектор шаклида ўтказилган мажлисда Олий Мажлис палаталари Кенгашларининг аъзолари, Ҳудудларда жиноятчиликнинг барвақт олдини олиш ва ҳуқуқбузарликка қарши курашиш бўйича Республика комиссияси ва минтақавий ишчи гуруҳ раҳбарлари, ҳуқуқни муҳофаза қилиш идоралари, маҳаллий давлат ҳокимияти ва бошқаруви органлари, жамоат ташкилотлари вакиллари ҳамда журналистлар иштирок этди.\nОлий Мажлис Сенати раиси Н.Йўлдошев таъкидлаганидек, ҳар ишда қонунийлик ва адолат устуворлигини таъминлаш йўлидаги амалий саъй-ҳаракатлар Ўзбекистоннинг нафақат минтақа, балки бутун дунёда янгича қиёфада ва том маънодаги демократик давлат сифатида намоён бўлишини таъминламоқда. Бугун кўп миллатли халқимиз ўзаро тотувлик, бунёдкорлик муҳитида эртанги кунга мустаҳкам ишонч ва осойишта ҳаёт учун шукроналик ҳисси билан меҳнат қилмоқда. Бундай эмин-эркин ва саодатли ҳаётнинг энг асосий омили тинчлик ва осойишталикдир. Зотан, фақат тинчлик бўлган жойдагина бахтли ҳаёт ҳукм суради. Осойишта мамлакатдагина кексаю-ёш фароғатда яшайди, оилаларда қут-барака бўлади.\nДавлатимиз раҳбари томонидан 2018 йилнинг 27 июль куни жиноятчиликнинг барвақт олдини олиш борасидаги ишларнинг бугунги ҳолати ҳамда бу борадаги камчиликларни бартараф этиш масалаларига бағишлаб ўтказилган видеоселектор йиғилишида берилган топшириқлар ижросини таъминлаш мақсадида ташкил этилган тадбирнинг кун тартиби доирасида жорий йилнинг етти ойи давомида жиноятларнинг барвақт олдини олиш ва ҳуқуқбузарликларга қарши курашиш фаолиятида йўл қўйилган камчиликлар ва галдаги вазифалар, шунингдек, “Жиноятга қарши курашиш ҳақиқати ва адолат” тизимини амалиётга жорий этиш тартиб-таомиллари муҳокама қилинди.\nТанқидий руҳда ўтган мажлисда қисқа муддатда ички ишлар идоралари тузилмаси тўлиқ янгиланиб, тизимни такомиллаштиришга оид 80 дан ортиқ меъёрий ҳужжат қабул қилингани, ички ишлар органларини халққа янада яқинлаштириш, жойларда ҳуқуқбузарликларнинг барвақт олдини олиш мақсадида Тошкент шаҳрида мавжуд куч ва воситалар жойларга қайта тақсимлангани таъкидланди.\nИлгари барча ходимларнинг 60 фоизи шаҳар ва туман бошқармаларида, 40 фоизи жойларда фаолият юритган бўлса, бугун уларнинг 65 фоизи аҳолига яқин, яъни маҳаллаларда хизмат вазифасини ўтамоқда. Натижада ўтган йилда жиноятлар сони 2016 йилга нисбатан 13 минг 720 тага ёки 16 фоизга, жорий йилнинг олти ойида эса 13 минг 599 тага ёки 39 фоизга, жиноят-қидирув йўналишидаги жиноятлар сони 38,3 фоизга камайгани қайд этилди.\nБироқ олиб борилаётган кенг кўламли ишларга ва эришилган муайян натижаларга қарамай, мамлакатимиздаги криминоген вазиятдаги ўзгаришлар кўнгилдагидек эмаслиги таъкидланди. Бунинг боиси жиноятчиликнинг туб илдизини, энг асосий сабабларини аниқлаш ўрнига кўпроқ унинг оқибатларини бартараф этиш устида иш олиб борилмоқда, жиноятчиликка қарши курашиш соҳасида ҳанузгача эскича ишлаш услубидан воз кечилмаган.\nБаъзи ҳудудларда жиноят-қидирув йўналишидаги айрим жиноят турларининг сони ошиб бораётгани ташвишли ҳолдир. Жумладан, Андижон, Сурхондарё, Тошкент, Фарғона, Жиззах вилоятларида ва Қорақалпоғистон Республикасида қасддан одам ўлдириш, оғир тан жароҳати етказиш, босқинчилик, транспорт воситасини олиб қочиш жиноятлари кўпайган.\nҚотиллик жинояти аксарият ҳолларда оила-турмуш ва қўшничилик билан боғлиқ муаммолар оқибатида юз бермоқда. Жорий йилнинг 7 ойида 277 қотиллик жиноятининг 116 таси қариндошлар, 25 таси қўшнилар ўртасида содир этилган. Мазкур жиноятларнинг 95 таси эр-хотин, ака-ука, ота-ўғил ўртасида содир этилгани миллий анъаналаримиз ва оила қадриятларига мутлақо зиддир.\nУшбу йўналишда ҳудудларда жиноятчиликнинг барвақт олдини олиш бўйича тарғибот-ташвиқот ишлари олиб бориш учун масъул раҳбарларнинг бундай аҳвол юзасидан тушунтиришлари эшитилди.\nЎзбекистон Республикаси ички ишлар вазири П.Бобожонов соҳадаги камчиликлар, уларни бартараф этиш мақсадида амалга оширилаётган ишлар ҳақида ахборот берди.\n– Вилоят, туманлардаги секторларда профилактика инспекторлари ўзининг ҳудудидаги жамоат ташкилотлари билан ҳамкорлик қилмаётгани ва бу борада турли камчиликларга йўл қўяётгани кўриниб қолмоқда, –деди П.Бобожонов. – Агарда профилактика инспектори ва маҳалла фаоллари масаланинг ичига кириб ишлаганида ва тегишли тартибда тайёргарликни йўлга қўйганида юқоридаги каби муаммолар, жиноятларнинг олдини олиш мумкин бўлар эди. Янги тизим «Жиноятга қарши курашиш ҳақиқати ва адолат» шиори остида ишлаш ҳар бир ички ишлар органи ходимларининг бош мақсадига айланиши керак. Шунинг учун яна бир бор таъкидлаб айтаман, агарда ҳар бир ҳудудда ташкил этилган сектор аъзолари фаол ишласа, уйма-уй юриб муаммоларни ўрганса, турли кўнгилсизликлар, жиноятларнинг олди олинади.\nМамлакатимизда жиноятчиликнинг барвақт олдини олишга нафақат давлат идоралари, балки жамоат ташкилотлари, кенг жамоатчилик, барча фуқаролар масъуллиги, хусусан, Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши ва унинг тузилмалари фаолияти тўғри йўлга қўйилмаган. Бунинг оқибатида мамлакатимиз маҳаллаларининг қарийб 60 фоизида жиноят содир этилган. Олиб борилаётган ишларда изчиллик етишмаётгани кўплаб ҳуқубузарликларнинг такрор содир этилишида намоён бўлмоқда. Шу муносабат билан жиноятчиликнинг барвақт олдини олиш фаолиятини янада такомиллаштириш, барча тегишли тузилмалар раҳбар ва ходимларининг масъулиятини ошириш бўйича қатор таклиф, тавсиялар берилди.\nЎзбекистон Республикаси Президентининг Давлат маслаҳатчиси, Ўзбекистон ёшлар иттифоқи марказий кенгаши раиси Қ.Қуронбоев бугунги кунда ёшлар орасидаги жиноятлар ва уларнинг олдини олиш бўйича олиб борилаётган ишлар бўйича маълумот тақдим этди.\n– Ҳар биримиз битта жиноятнинг олдини олишга ҳаракат қилганимизда жиноятчилик камайган бўларди, – деди Қ.Қуронбоев. – Кўпчилик фуқаролар йиғини раислари, уларнинг ёшлар бўйича ўринбосарлари, туманлар ҳокимларининг ёшлар масалалари бўйича ўринбосари ҳам жиноятчиликка қарши курашишнинг самарадор усулини яхши англаб етмаган. Нима учун ёшлар томонидан жиноят содир этилаяпти? Чунки унинг руҳий ҳолати баъзи ҳаётий тўсиқлар олдида ожизлик қилмоқда ва натижада жиноятга қўл урмоқда. Шу мақсадда психологлар, ёшлар масалалари билан шуғулланадиган педагоглар, ички ишлар ходимлари билан ўқув семинарлари ўтказдик. Биз мутахассисларга жиноятларнинг келиб чиқиши ҳамда жиноятлар тўғрисида фильм қўйиб берамиз ва гапириб берамиз. Улар жойларга чиқиб, ҳар битта ҳудуд, туманга бориб, жиноятларнинг келиб чиқиш сабабларини ўрганади. Жиноятнинг сабабларидан яна бири – бу ишсизлик. Масалан, Сурхондарёда ёшларнинг бўш вақтини мазмунли ташкил этиш тадбирлари фақат расмиятчилик учунгина холос. Шерободдаги қамоқхонада ёшлар билан гаплашганимизда жиноятларнинг аксарияти ишсизлик туфайли содир этилганига гувоҳ бўлдик. Агарда биз ёшларни руҳий жиҳатдан тарбияласак, маънавиятини ошириб, иш билан таъминлашга эришсак, ўйлайманки, жиноятлар кескин камаяди.\nМажлисда Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши бошқаруви раиси, халқ таълими, олий ва ўрта махсус таълим вазирлари ва бошқа раҳбар ходимларнинг тизимдаги камчиликлар ва жиноятчиликнинг олдини олишга қаратилган чора-тадбирлар ҳақидаги ахбороти эшитилди.\nМажлисда жиноятларнинг аксарияти алкоголь ичимликларни истеъмол қилиш натижасида келиб чиқиши, чет давлатларда кечки соат 21.00 дан сўнг алкоголь маҳсулотларининг сотилмаслиги ва бу тажрибани мамлакатимизда ҳам қўллаш кераклиги муҳокама қилиниб, таклифлар билдирилди.\nШунингдек, мажлис иштирокчилари “Yoshlar – kelajagimiz” Давлат дастури амалга оширилишини депутатлар ва жамоатчилик томонидан назорат қилиш, ушбу дастур ижроси учун масъул раҳбарларнинг ҳисоботини парламент ва халқ депутатлари маҳаллий Кенгашларида мунтазам эшитиб бориш амалиётини йўлга қўйиш зарурлиги ҳақида фикр юритди.\nМажлисда қизғин муҳокамалар якуни бўйича Олий Мажлис палаталари Кенгашларининг қўшма қарори қабул қилиниб, унинг ижроси қатъий назорат остига олиниши белгиланди.\nДаврон Суннатов, Отабек Мирсоатов (сурат) ЎзА


Ижтимоий фикр: Газ ва электр таъминоти яхшиланди - BBC News O'zbek\nИжтимоий фикр: Газ ва электр таъминоти яхшиланди\n"Ижтимоий фикр" ўтказган сўровнома иштирокчилари Шавкат Мирзиёев ҳокимиятга келганидан буён газ ва электр энергияси таъминоти юқори даражага кўтарилганини маълум қилган. Шу билан бирга сўровномада аҳолининг ижроия идоралар фаолиятидан қониқмаётганлиги ўз аксини топган. "Ижтимоий фикр" бу вақтгача газ-чироқ муаммосини сўровномаларга киритмаганди.\nСўровнома иштирокчилари яхши маош топиши ва уни ўз вақтида олаётганини ҳам билдиришган.\nЎзА ахборот агентлигининг хабар беришича, "Ижтимоий фикр" жамоатчилик фикрини ўрганиш маркази томонидан ўтказилган навбатдаги сўровномада Ўзбекистон Республикасини янада ривожлантириш бўйича Ҳаракатлар стратегияси ҳақида фуқароларнинг хабардорлиги текширилган.\nУнда қанча одам ва қайси табақа вакиллари иштирок этганлиги тўғрисида маълумот берилмаган.\nЭътиборли томони бу сафарги сўровномага берилган жавоблар олдингиларга ўхшаб яққол устунлик билан ажралиб турмайди.\nФуқаролар ҳокимиятнинг ижроия органлари фаолиятидан 12,1 фоиз одам рози эмаслигини билдирган. Ҳар учинчи одам ушбу фаолиятдан қисман розилиги билдирган. Ҳар иккинчи респондент ҳокимият ижроия органлари ишидан мамнунлигини айтган.\nИштирокчиларнинг 33,9 фоизи ҳокимият ижроия органлари раҳбарлари фаолиятини фуқароларга очиқ эмас, дея баҳолаган. 40,7 фоиз респондентга кўра, барча маълумотлар очиқ ва етарли.\n"Ижтимоий фикр" томонидан шу вақтгача ўтказилган сўровномаларнинг аксари аҳолининг ҳамма нарсадан мамнунлиги яққол устунлик билан кўрсатиб келинган.\nШу вақтгача ҳар доим камида 80 фоиз одам турмушидан, Президент олиб бораётган сиёсатдан мамнунлигини ва эртанги кунга ишончлари юқари эканлигини билдириб келган.\nБироқ кузатувчилар реаль ҳаётда ҳаммаси "Ижтимоий фикр" сўровномаларида кўрсатилганидек эмаслигини айтишади.\nМаошлар камлиги ва ишсизлик туфайли миллионлаб ўзбекистонликлар хорижда меҳнат қилишга мажбур. Коррупция ва порахўрлик оддий одамлар қатори тадбиркорларнинг ҳам чарчатган.\nГаз экспорти бўйича турли давлатлар билан кўп миллионлик шартнома имзолаётган Ўзбекистоннинг кўплаб жойларида газ танқислиги муаммоси кузатилиши айтилади.\nЎзбекистонннинг янги Президенти Шавкат Мирзиёев ўз чиқишларида бир неча бор жамият ботиб қолган муаммоларни тилга олган. Ҳатто муаммолар ҳақида гапирмаётган "Ахборот" кўрсатувини ҳам танқид қилган эди.\nПрезидент томонидан муаммоларнинг гапирила бошлаши "Ижтимоий фикр" маркази сўровномаси натижаларига ҳам таъсир қила бошлаган кўринади.\nБизни Telegram да ҳам кузатиб боринг: https://t.me/bbcuzbek


Меркель канцлерликдан кетганидан сўнг нима билан шуғулланишини айтди - Zamin.uz\n06:00 / 01.09.2019\nМеркель канцлерликдан кетганидан сўнг нима билан шуғулланишини айтди\nГермания канцлери Ангела Меркель Лейпцигдаги менежмент олий мактабида сўзлаган нутқида Фанлар академиясига қайтмоқчи эканлигини билдирди.\n«Менга фахрий докторлик даражасини берган барча университетлар канцлерликдан кетганимда бу ҳақда албатта эшитишади. Мен қайтаман ва ҳозиргидек қисқа вақтга қолмайман. Анча узоқ вақт қоламан», , — дея Меркелнинг сўзларидан иқтибос келтиради Reuters.\nМеркель Лейпциг университетининг физика факультетини тамомлаган, 1987-1989 йилларда ГДР Фанлар академиясининг физик кимё марказий институтида ишлаган. Табиий фанлар доктори даражасини олганидан сўнг таҳлилий кимё бўлимига ўтган.\nМеркелнинг Германия канцлери лавозимидаги ваколати 2021 йилда тугайди. У 2005 йилдан буён – қаторасига тўртинчи муддат ушбу лавозимни эгаллаб келмоқда. “Замин” янгиликларини “Youtube”да кузатиб боринг


Бағдод ошқовоқлари - Ishonch.uz\nБош саҳифа Ўзбекистон Бағдод ошқовоқлари\nЯнгиликка интилиб, изланишдан тўхтамайдиган бағдодлик боғбон – Жамолиддин Қодиров улкан ошқовоқлари билан кўпчиликка танилиб улгурди.\nПайкалдаги баҳайбат ошқовоқларни кўриб, беихтиёр «Абдуллажон» фильми кўз олдингизга келади. Оғирлиги қарийб 40-50 килограмм келадиган ошқовоқларни бир киши кўтариши даргумон.\n– Улкан ошқовоқларни етиштиришга бўлган қизиқиш ўтган йилдан бошланди, – дейди Жамолиддин аканинг ўғли Абдулаҳад Қодиров. – Боғдаги мева кўчатларининг таги бўш қолмаслиги учун Америкадан келтирилган 200 дона ошқовоқ уруғини экдик. Биринчи йили ошқовоқлар 30 килограммгача тош босди. Бу йилги ҳосилимиз эса ўтган йилникидан анча мўл.\nЖамолиддин аканинг улкан ошқовоқларига нафақат ўзимизда, балки қўшни республикадан ҳам харидорлар чиқмоқда. Изланишлардан тўхтамайдиган боғбон улкан ошқовоқларни янада кенгроқ майдонга экишни ва ундан шарбат ишлаб чиқаришни режалаштирган.\nАввалги саҳифаСиз айтган чинорлар кесилиб кетди (ми)?\nКейинги мақолаРизо Дегати: Қорабоғ масаласини 30 йилдан бери ёритаётган фотожурналист


Константин Кудряшов. Борис Пастернакнинг жасорати ва омади - www.ziyouz.uz\nБош саҳифа Илм ва фанТарихКонстантин Кудряшов. Борис Пастернакнинг жасорати ва омади\nЧоп этилган 02.09.2017 11.03.2017 МуаллифZiyouz.uz\nУни тарихга зўрлаб тиқиштиришган эди\n“Чексиз миннатдорман, қалбим ғурур ва энтикишда, ҳаяжондан лолман”. Швед академияси котиби Андерс Эстерлинг бундан роппа-роса ярим аср муқаддам 23 октябр пайшанба куни шундай мазмундаги телеграммани олган эди. Унинг жўнатувчиси адабиёт соҳасида Нобел мукофотига сазовор бўлган Борис Пастернак эди.\nВоқеаларнинг кейинги ривожи на фақат “шоирни таҳқирлаш”га қаратилди, балки бундан баттарроқ кечди. Войновичнинг “Иванкида” номли асарининг қаҳрамонларидан бири “мен Пастернак қатлини” яхши эслайман», дейди мароқ билан. Борис Леонидович ҳаётининг охирги йиллари, шак-шубҳасиз, осон кечмаган эди. Бинобарин: “Шоир ўлди, номус қурбони” оҳангида айтиб йиғловчи гўяндалар тўдаси Пастернакни “одамхўр тузум”нинг мангу қурбонига айлантирдилар. Агар уларнинг дийдиёсидан мижжамиз намланадиган бўлса, кўз олдимизда қандайдир мунгли қаҳрамоннинг қиёфаси гавдаланади.\nРЎЁБГА ЧИҚМАГАН ЗАФАР\nЭҳтирослар жунбиши нимадан бошланган эди ўзи? Нима сабабдан мамнун кайфиятдаги Пастернакнинг мухлислари муваффақиятларга ошна шоир, ёзувчи, машҳур таржимон ҳамда шўро адабиётининг намояндаси Пастернак атрофида унга ачиниш туйғулари билан айланиб-ўргилиб қолдилар? Ҳолбуки, “тузум қурбони” 15 йил давомида Совет Иттифоқи ёзувчилари бошқаруви мажлисларида обрў-эътибор билан иштирок этиб келарди… Ундоқ бўлса, гап нимада?\nБунга изоҳ топилади, албатта: “Пастернакка унинг гениал романи “Доктор Живаго” учун Нобел мукофоти берилганда, уни ҳар тарафдан совет тузумига душманликда ва хоинликда айбладилар, ҳукумат раҳбарлари эса мамлакатдан чиқариб юбориш таҳдиди билан қўрқитиб, уни мукофотдан воз кечишга мажбур қилдилар”. Бу ерда ҳақиқатга энг яқин гап: “Воз кечишга мажбур қилдилар”дир.\n1958 йили Нобел мукофотига муносиб номзодларнинг олдинги қаторида Михаил Шолохов турарди. Унинг “Тинч Дон”и мукофотга бешинчи марта қўйилган эди.\nБироқ кутилмаганда “Доктор Живаго” олдинга ўтиб қолади. Қандай хизматлари учун? Бу ҳақда Владимир Набоковнинг мулоҳазаси шундай: “Пастернакнинг ушбу асарини мен заиф, талантсиз, сохта деб ҳисоблайман”. Ёки Грем Грин фикри: “Менга роман қовушмаган, тўкилиб кетаётган қарта дастасига ўхшаб кўринди”.\nКейинчалик Пастернакнинг мукофот олганлигини ғарб газеталари мана қандай баҳолашган эди: “Нобел мукофоти коммунизмга қарши…”\nАйни мана шу ўринда мутлақ детектив воқеа рўй беради. 1956 йил майида Пастернак романни хорижга оширади. Бир ярим йилдан кейин “Живаго” италян тилида чиқади. Шу вақтнинг ўзида роман ҳатто шошилинч тарзда “адабиёт соҳасидаги Нобел” номинациясига тиқиштирилади. Бунинг йўлини қилишади, лекин бирдан қарашса, мукофотни шу ҳолда бериб бўлмайди – у рус тилида чиқиши керак. Ниҳоят, 1958 йили 24 августда романнинг русча таржимаси Нобел қўмитасига топширилади ва кўриб чиқиш учун қабул қилиб олинади. Қабул муддатлари ўтиб кетганлиги ва СССРда чоп этилмаган роман совет адабиёти асари сифатида муҳокамага қўйилмаслиги ҳақидаги асосли эътирозлар инобатга олинмайди.\nПастернакни советларга душманчиликда айблаш қай мақомда бўлган эди? Бу борада турли хил фикр-мулоҳазаларга бориш мумкин. Бироқ буниси (балки буни ўзи ҳам билмагандир) Шолоховни ноқулай аҳволга қўйганлиги – шак-шубҳасиз. “Агар Шолоховга шу йил Пастернак билан бир қаторда Нобел мукофоти бериладиган бўлса, норозилик белгиси сифатида ўртоқ Шолоховнинг мукофотни советларга қарши мақсадда ўзига берилаётганлиги туфайли матбуотда ундан воз кечиши ҳақида намойишкорона чиқиши мақсадга мувофиқ бўларди…” – КПСС Марказий Комитетининг муносабати шундай эди.\nПастернакнинг ўзи қандай муносабатда бўлган? Мана унинг тарих қайди: «… 27 октябр: “Мени ҳеч бир нарса Нобел мукофоти совриндори бўлишдек шарафдан қайтара олмайди”. 28 октябр: “Б.Пастернакни совет ёзувчиси деган номдан маҳрум этиш, уни СССР Ёзувчилари уюшмаси аъзолигидан ўчириш”. 29 октябр: “Сизнинг мукофотингизга мен мансуб бўлган жамиятнинг муносабати туфайли мен ўзимга кўрсатилган номуносиб эҳтиромдан воз кечаман…”\nШОИР ВА ҲУКМДОР\nҲа, бу жуда жиддий зарба эди. Нима сабабдан Пастернак, романининг хорижга оширилиши қандай оқибатларга олиб келишини яхши била туриб, бундай хатарли қадамга журъат қилган? Бу шуҳратпарастликми? Ёки қўрқув нималигини билмайдиган жўмардликданми? Дастлаб қараганда, бу айнан жўмардликка ўхшаб кўринади. Ва бунга далил-исботлар ҳам талайгина. Масалан, шоир ва Сталиннинг афсонага айланган телефондаги суҳбати – унда Пастернак қамоққа олинган Мандельштамни ҳимоя қиларкан, гўёки ҳукмдорга кўришишни ва ҳаёт-мамот ҳақида суҳбатлашишни таклиф қилади. Яна унинг Ахматова ва Зошенколарни бадном қилишга бағишланган мажлисда қатнашишдан бош тортганини ҳам эслашади, ҳолбуки, бу Пастернакнинг совет ёзувчилари Уюшмаси бошқарувидаги ўрнидан маҳрум қилиб қўйиши ҳам мумкин эди. Унинг қамоққа олинган Якир ва Тухачевскийларга қарши уюштирилган хатга қўл қўймаганлиги, айниқса, қатағон авж олган урушдан олдинги бир даврда, турган гап, фидойилик эди.\nҲар қалай Пастернак нега баъзан ўзини ўта журъатли тутиши, ғашни келтирадиган даражада қилиқлар қилиши борасида шундай бир мулоҳаза ҳам мавжуд. Жумладан, бу унинг ўзини илоҳий кучлар асрашига бўлган ҳаддан ортиқ ишончи билан изоҳланади. Бинобарин, худди шундай воқеа ҳам содир бўлган. Шоирнинг ўзи Сталин қамоққа олиниши керак бўлганлар рўйхатини кўраётганда Пастернак фамилиясига кўзи тушиб, кўнгли юмшаган ҳолда: “Бу осмон бандасига тегманглар”, деганини кўп бор мароқ билан сўзлаган. Пастернакнинг севган аёли, маълум бир муддатга унинг хасми ҳам бўлган Ольга Ивинская шунга амин эдики, Сталин билан унинг эри орасида яккама-якка кечган ботиний олишув муттасил давом этган ва ҳамиша устуворлик кейингиси томонида бўлган: “Тахт соҳиби чинакам тахт шеърият эканлигини яхши тушунган”.\nМазкур Ивинскаянинг хотиралари адиб нега ўзини баъзан ўта камсуқум, баъзан қуюшқондан чиқиб кетар даражада жасоратли тутганлигини шундоқ изоҳлайди: “У ҳамиша беғубор гўдак сингари содда ва тантиқ эди. Энг тўғри тавсиф мана шу: айнан гўдак ва тантиқ. Унақалар одатда ўйинчоқлар дўконининг полига ётиб олиб, жон-жаҳди билан оёғини тапиллатганча: “Хоҳлайман , дедимми, хоҳлайман!” дея уввос соладилар. Баъзи ҳолларда эса ҳеч қандай сабабсиз ўйинчоқ “бўжи”дан ёки “айиқ”дан қўрқиб талвасага тушадилар. Ўз-ўзидан равшанки, романнинг хорижга оширилиши ва бу борадаги барча нохуш жанжалнинг тарихи айнан мана шу “Хоҳлайман!”дан бошланган. Шоирнинг “отаси” Яратганнинг ўзи эканлиги, бу алоҳида гап. Фақат биздагина “васий”ликни давлат ўз зиммасига олган. Алқисса, Сталин кўнгли ийиб: “Болани юпатинглар”, – деган бўлса, Хрушчёв эса оёғининг остига олиб, камарни ишга солган…\nХуллас, воқеалар Пастернак фойдасига якунланган. Бу бугунги кунда унга ачиниш туйғулари жўшганлигидан эмас. Ўзингиз ўйлаб кўринг: Нобел мукофоти совриндорлари адабиёт соҳасида юздан ортиқ. Ундан воз кечганлар эса – учтагина. Лев Толстой, Жан Поль Сартр ва Борис Пастернак. Тарихда улар бошқаларга қараганда яққолроқ кўзга ташланади…\n“Аргументы и факты” ҳафтаномасининг 2008 йил 44-сонидан олинди.\n← Аввалги Аввалги Варлам Шаламов. Жўнатма (ҳикоя)\nКейинги → Кейинги: Ярослав Гашек. Эр-хотин ўртасида хиёнат (ҳажвия)


Жумладан, кадрлар тайёрлаш бўйича сифат жиҳатидан янги тизимни жорий этиш, ходимлар ва уларнинг оилаларини ижтимоий ҳимоя қилиш тизимини мустаҳкамлаб бориш, фахрийларнинг келгуси авлодларга намуна бўладиган жасоратини ибрат қилиб кўрсатиш, оммалаштириш, эл-юртимиз осойишталиги йўлида қурбон бўлган ходимларнинг хотирасини абадийлаштириш масалаларига ҳам тўхталиб ўтди.\nПрезидент табриги осойишталик посбонларига, тинчлигимиз таянчларига бўлган халқимизнинг эҳтироми ва эъзози ўрнида баралла жаранглади дейиш мумкин.\nТошкент шаҳар ички ишлар Бош бошқармасида Президент табриги муносабати билан ташкил этилган маърифий тадбирда ҳам нутқ оддий сафдордан тортиб, офицер ва генералларгача барчани руҳлантиргани қайд этилди. Ўз ишида собитлик, касбига содиқлик туйғуси, халқи ва ватанига меҳр ҳисси ҳар бир ходим қалбида жунбуш урди десак, муболаға бўлмайди. Тошкент шаҳар ИИББ Кадрлар бошқармаси бошлиғи ўринбосари, подполковник Муҳаббат Ахмедова йиғилганларга Президент табригини ўқиб эшиттирди.\nСўнгра даврани очиш ва самимий табрикларни билдириш учун Тошкент шаҳар ИИББ бошлиғи ўринбосари полковник Алиахмад Чориевга сўз берди. Улар бу йилги байрам ўзгача кечгани жамоадан 4 нафари Президент томонидан давлат нишони ва мукофотларига сазовор бўлганини мамнуният билан эътироф этди.\nДавлат раҳбарининг қуйидаги мулоҳазалари самимий тилак ва чинакам табрикнинг рамзига, эҳтиром ва эътирофнинг тимсолига айланди дейиш мумкин.\n"Агар давлат таянадиган асосий устун қонун бўлса, унинг кучини амалда намоён этадиган энг самарали тизим бу – ички ишлар соҳаси, десак, айни ҳақиқат бўлади."\nУшбу таъкид ички хизмат ходимларининг масъулият ҳисси ва мажбурият бурчи ўрнида жаранглади.\n"Нотиқлик санъати академияси"\nтаълим муассасаси директори.


Android-смартфон ишлаб чиқарувчининг РАСМИЙ дўконида iPhone 12’лар ЯРИМ НАРХИДА сотиляпти! - Terabayt.Uz\nЯқиндагина биз iPhone эгаларини Android-смартфонларга ўтишга мажбур қилаётган иккита флагман ҳақида маълумот берган эдик. Уларни ишлаб чиқарган Meizu компанияси куни кеча кутилмаган қарорини эълон қилди: у ўз дўконларида Apple смартфонларини ҳам сота бошлади!\nЎҚИНГ: 2021 йил бошида бутун жаҳонда энг кўп сотилган ўнта смартфон\nБугун – 16 апрель куни Хитойдаги Meizu дўконларида iPhone 12 туркуми вакилларининг савдоси бошланди. У ерда iPhone 12 Pro моделининг 128 гигабайтлик доимий хотирали варианти учун 1300 АҚШ долларига тенг нарх белгиланган. Ички хотираси худди шундай бўлган iPhone 12 Pro Max нархи эса 1425 долларга тенг.\nЛекин то 19 апрелгача давом этувчи акция доирасида Apple’нинг юқоридаги икки флагмани деярли ярим нархида олиш мумкин. Яъни, у ерда 128 гигабайтлик iPhone 12 Pro’ни атиги 670 доллар, iPhone 12 Pro Max моделини эса бор-йўғи 765 доллардан сотишяпти!\nЎҚИНГ: Эски русумдаги айфонни атиги 2 долларга iPhone 12’га «айлантириш» йўли топилди!\nAndroid-смартфон ишлаб чиқарувчи ушбу компания аввалроқ айфонлар ҳақида қизиқ баёнот эълон қилган. Унга кўра, шахсий маълумотлар ҳимоясининг ишончлилик даражасини баҳолаганда, Apple смартфонлари Meizu 18 ҳамда Meizu 18 Pro флагманларига бир вақтнинг ўзида ҳам рақобатчи, ҳам дўст ҳисобланади.\nЭслатиб ўтамиз, AnTuTu бенчмаркига кўра, март ойида ўз эгасини рози қилган смартфонлар ўнталигига фақатгина шу камтар Meizu компаниясининг учта модели кирган.\n#Apple #Apple iPhone #Meizu #Smartfon #Android смартфон #нархлар #смартфонлар # 5G смартфон #5G-смартфони #Apple iPhone 12 #Apple iPhone 12 Pro #Apple iPhone 12 Pro Max #Apple iPhone 12 mini #Meizu 18 #Meizu 18 Pro


Ўзбекистонда устав фондидаги улуши 100% Россия компаниясига тегишли бўлган хорижий корхона (ХК) рўйхатдан ўтказилган. Ўзбекистонлик ХКнинг устав фонди 2 млн АҚШ долларини ташкил этади. ХК мулкдори бўлган Россия компанияси ўзига тегишли 100% улушни Латвия компаниясига сотиш ниятида. Битимнинг дастлабки қийматини тарафлар 2,2 млн АҚШ доллари миқдорида баҳолаяпти. Битимни 2 босқичда амалга ошириш режалаштириляпти: биринчи босқичда устав капиталининг 30%и, иккинчи босқичда қолган 70%ини бериш расмийлаштирилади.\n1. Агар сотувчи (ХК муассиси) ва харидор-юридик шахслар – Ўзбекистон Республикасининг норезидентлари бўлишса, ХК – Ўзбекистон Республикаси резиденти устав фондидаги 100% улуш сотилган тақдирда ким солиқ агенти ҳисобланади?\n2. Норезидентдан олинадиган фойда солиғини ким ва қандай тўлайди (қайси давлат органига ва қандай ҳисобвараққа – валютами ёки сўмдагими)?\nМЧЖ ХК бухгалтери.\n– 1. Солиқ кодекси (СК) 1551-моддасининг иккинчи хатбошисига асосан юридик шахс – Ўзбекистон Республикаси норезиденти томонидан мол-мулкни реализация қилишдан олинган даромадлар бўйича юридик шахслардан олинадиган фойда солиғини ушлаб қолиш ва тўлаш мажбурияти солиқ агенти деб эътироф этиладиган даромадни тўлаш манбаига (мол-мулкни сотиб олувчининг зиммасига) юклатилади. Мазкур ҳолда Латвия компанияси сотиб олувчи ҳисобланади.\n2. Норезидентдан олинадиган фойда солиғи ким томонидан ва қандай тўланиши (қайси давлат органига ва қандай ҳисобвараққа) масаласига келсак, СКнинг 1551-моддаси қуйидагиларни белгилайди.\nСолиқ агенти олинаётган мол-мулкка бўлган мулк ҳуқуқи рўйхатдан ўтказилгунига (расмийлаштирилгунига) қадар Ўзбекистон Республикаси норезидентининг мол-мулкни реализация қилишдан олган даромадлари бўйича юридик шахслардан олинадиган фойда солиғи ҳисоб-китобини мустақил тарзда ёки ваколатли шахс орқали, Ўзбекистон Республикаси Давлат солиқ қўмитаси ва Молия вазирлиги томонидан тасдиқланадиган шаклда тақдим этиши шарт. Юридик шахснинг – Ўзбекистон Республикаси резидентининг устав капиталидаги акциялари, улушлари (пайлари) реализация қилинганда ҳисоб-китоб ушбу юридик шахс рўйхатдан ўтказилган жойдаги давлат солиқ хизмати органига тақдим этилади.\nЎзбекистон Республикаси норезидентининг мол-мулкни реализация қилишдан олинган даромадлари бўйича юридик шахслардан олинадиган фойда солиғи ҳисоб-китоби Ўзбекистон Республикаси норезиденти қайси валютада даромад олаётган бўлса, ўша валютада тузилади. Давлат солиқ хизмати органлари ҳисоб-китоб тақдим этилган санадан эътиборан 3 иш куни ичида солиқ агенти ёки унинг ваколатли шахси номига юридик шахслардан олинадиган фойда солиғининг ҳисоб-китоб тақдим этилган санада Ўзбекистон Марказий банкининг курси бўйича ҳисобланган миллий валютадаги суммаси кўрсатилган тўлов хабарномасини ёзиб беради.\nЛатвия компанияси ўз манфаатларини ҳимоя қиладиган ва ХК устав фондидаги улушни сотиб олиш бўйича битимни расмийлаштириш ҳуқуқига эга бўлган ваколатли шахсни тайинлашга ҳақли. Латвия компанияси Россия компанияси билан ХК устав фондидаги улушни сотиб олишга олди-сотди шартномасини имзолаши керак. Олди-сотди шартномасини ҳар бир босқичда алоҳида-алоҳида расмийлаштириш мақсадга мувофиқ. Шунга мувофиқ ЎзР норезидентидан олинадиган даромад солиғи ҳам устав капиталидан олинадиган улушга мутаносиб тарзда тўланади.\nСолиқ агенти – Латвия компанияси ваколатли шахс орқали олди-сотди шартномаси ва бошқа ҳужжатлар асосида ХК рўйхатдан ўтказилган жойдаги давлат солиқ хизмати органига ЎзР норезидентининг даромадлари бўйича фойда солиғи ҳисоб-китобини тақдим этиши керак. Норезидентларнинг даромадидан солиқ агенти томонидан тўлов манбаида ушлаб қолинадиган юридик шахслардан олинадиган фойда солиғининг ҳисоб-китоби шакли МВ ва ДСҚнинг «Солиқ ҳисоботининг шаклларини тасдиқлаш тўғрисида» қарорига (АВ томонидан 22.03.2013 йилда 2439-сон билан рўйхатдан ўтказилган) 1-иловадаги ўзгартиришларни ҳисобга олган ҳолда келтирилган.\nКўрсатилган солиқ ҳисоб-китоби АҚШ долларида тузилиши керак. «Бухгалтерия ҳисоби тўғрисида»ги Қонуннинг (30.08.1996 йилдаги 279-I-сон) 12-моддасига асосан бухгалтерия ҳисоби миллий валюта – сўмда юритилади. Демак, ЎзР норезидентининг даромадлари бўйича юридик шахслардан олинадиган фойда солиғининг ҳисобини солиқ органи Ҳисоб-китобни топшириш пайтида ЎзР МБ курси бўйича миллий валютада юритади. Шу сабабли солиқ хизмати Ҳисоб-китоб тақдим этилган санада Марказий банк курси бўйича ҳисобланган миллий валютада солиқ суммасини кўрсатган ҳолда, солиқ агенти ёки унинг ваколатли шахси номига тўлов хабарномаси ёзади.\nЛатвия компаниясининг ваколатли шахси ХК рўйхатдан ўтказилган жойдаги солиқ органига ёзма равишда мурожаат қилиб, ҳисобварақ рақамини олиши керак, айни унга мол-мулкини сотишдан норезидентдан олинадиган фойда солиғи ўтказилиши лозим.